**ОБЛАСТ СТАРА ЗАГОРА**

**ОБЩИНА НИКОЛАЕВО**

ПРИЕТА С РЕШЕНИЕ НА ОБЩИНСКИ СЪВЕТ

НИКОЛАЕВО № 95/ 31.10.2016 Г.

**ОБЩИНСКА СТРАТЕГИЯ ЗА РАЗВИТИЕ НА**

**СОЦИАЛНИТЕ УСЛУГИ /2016 – 2020 Г./**

**ОБЩИНА НИКОЛАЕВО**

Използвани съкращения /абревиатури/

|  |  |
| --- | --- |
| МТСП | Министерство на труда и социалната политика |
| АСП | Агенция за социално подпомагане |
| ДАЗД | Държавна агенция за закрила на детето |
| РДСП | Регионална дирекция за социално подпомагане |
| ДСП | Дирекция „Социално подпомагане” |
| ДБТ | Дирекция „Бюро по труда” |
| РИО | Регионален инспекторат по образование |
| РЗИ | Регионална здравна инспекция |
| РПУ | Районно полицейско управление |
| АХУ | Агенция за хора с увреждания |
| ГРАО | Гражданска регистрация и административно обслужване |
| МБАЛ | Многопрофилна болница за активно лечение |
| ЗИХУ | Закон за интеграция на хората с увреждания |
| НПО | Неправителствена организация |
| НП ОСПОЗ | Национална програма „От социални помощи към осигуряване на заетост” |
| ОЗД | Отдел „Закрила на детето” |
| СОП | Специални образователни потребности |
| СИ | Специализирана институция |
| СУ | Социална услуга |
| ДДЛРГ | Дом за деца лишени от родителска грижа |
| ЗЖ | Защитено жилище |
| ЦНСТ | Център за настаняване от семеен тип |
| ЦСРИ | Център за социална рехабилитация и интеграция |
| СА | Социален асистент |
| ЛА | Личен асистент |
| ДП | Домашен помощник |
| МКБППМН | Местна комисия за борба с противообществените прояви на малолетни и непълнолетни |
| ТСБ | Териториално статистическо бюро |
| НСИ | Национален статистически институт |

## РАЗДЕЛ А:

## КОНТЕКСТ И ОЦЕНКА НА НУЖДИТЕ

# 1.Контекст

# 1.1.Обхват и фокус на стратегията

Социалните услуги са дейности, които подпомагат и разширяват възможностите на лицата да водят самостоятелен начин на живот. Извършват се в специализирани институции и в общността. Свързани са със задоволяване на определени жизнени потребности на деца, лица и семейства, които поради здравословни, възрастови и други причини не могат сами или с помощта на своите близки да ги осъществяват.

Икономическите и демографските проблеми през последните години наложиха промени в политиката по отношение на уязвимите и рискови групи от населението, а именно деца в риск, хора с увреждания, самотно живеещи възрастни хора, безработни, малцинствени групи.

Подкрепата на хората през целия им живот е една от основните цели на социалната политика. Като държава членка на ЕС България следва социалния модел и изпълнява политиките за преодоляване на рискове като бедност, социално изключване и безработица.

Стратегията за развитието на социалните услуги е изготвена в съответствие с чл.19, ал.2 от ЗСП и чл.36б от ППЗСП на базата на Областната стратегия за развитие на социалните услуги в област Стара Загора (2016 – 2020 г.) и е съобразена с Общински план за развитие на община Николаево за периода 2014 – 2020 г.

Общинската стратегия цели да създаде условия за пълноценна реализация чрез грижа и подкрепа на местните общности, групи и лица в риск, като осигури достъпни и качествени социални услуги на територията на община Николаево.

За да бъдат насочени правилно към конкретните група потребители и да се гарантира достъпа до социални услуги, е необходимо те да бъдат планирани и развивани. Добре ориентираните и качествени социални услуги , предоставяни в община Николаево, ще подпомогнат и разширят възможностите на ползващите ги лица да водят достоен и автономен начин на живот и същевременно ще съдействат за повишаване на ефективността на системата за подкрепа.

Общинската стратегия обхваща всички уязвими общности, всички възрастови групи и всички населени места на територията на община Николаево. Стратегията проектира развитието както на социалните услуги, така и на пакет от общински политики и хоризонтални мерки за социално включване, насочени към устойчиви решения на проблемите на рисковите групи. Планираните услуги и мерки ще се изпълняват на територията на общината през следващите пет години ( 2016 – 2020 г.).

# 1.2.Съответствие с международни, национални и местни политики

Стратегията за развитие на социалните услуги на община Николаево е съобразена със следните стратегически документи:

* Общински план за развитие на Община Николаево 2014 – 2020 г.;
* Областна програма за развитие на социалните услуги в област Стара Загора (2016 – 2020);
* Националната стратегия за намаляване на бедността и насърчаване на социалното включване 2020;
* Национална стратегия за дългосрочна грижа;
* Национална стратегия за детето 2008 – 2018 г.;
* Национална стратегия „Визия за деинституционализация на децата в Република България”;
* Актуализирана стратегия по заетостта на Република България 2013 – 2020 г.;
* Национална програма за подобряване на майчиното и детско здраве 2014 – 2020 г.;
* Национална стратегия на Република България за интегриране на ромите 2012 – 2020 г.
* Международната харта за правата на човека на ООН;
* Конвенция на ООН за правата на детето;
* Конвенция на ООН за правата на хората с увреждания и Факултативен протокол;
* Европейска социална харта;
* Конвенция на ООН срещу насилието и дискриминацията;
* Харта за основните права на ЕС;
* Стратегия „Европа 2020;
* Европейска харта за правата и отговорностите на възрастните хора, нуждаещи се от дългосрочна грижа и помощ;
* Европейска стратегия за здравеопазване;
* Стандартни правила за равнопоставеност и равни възможности за хората с увреждания на ООН;
* Европейска стратегия за хората с увреждания за периода 2010 – 2020;
* Европейска харта на предоставящите грижа в семейството.

# 2. Изводи от анализа на ситуацията и оценка на потребностите в община Николаево

# 2.1.Тенденции в развитието на община Николаево

Община Николаево е разположена в централната част на Република България. Намира се в източния край на Розовата долина, между Стара планина на север и Средна гора на юг, по поречието на р. Тунджа. Включена е в границите на административна област с център Стара Загора.

Община Николаево граничи с три общини – община Гурково, община Мъглиж и община Стара Загора. Територията на общината е с площ 96,5 км². Тя е най-младата от общините в областта и спада към много малките общини в страната. Община Николаево включва 4 населени места – 1 град и 3 села, с административен център гр. Николаево.

# 2.1.1.Население – демографска характеристика

Към 31.12.2015 г. населението на община Николаево е 4 488 души или 1.39% от населението на област Стара Загора.

* През 2010 г. населението е било 5026 д., през 2011 г. по данни на НСИ – населението на община Николаево е 4346 д. т. е. налице е значителен спад в броя на населението. Анализът на данните от 2015 г. показва начало на положителна демографска тенденция, изразяваща се в постепенно нарастване на броя на населението.
* Съотношение между градското и селското население – Съотношението между градско и селско население 2725 д. : 1763 д.(60,7% : 39,3%)/ Данни към 31.12.2015 г. на НСИ/ .
* Гъстота на населението – При средна гъстота на населението за област Стара Загора от 64.7д/ км², гъстотата на населениието на община Николаево е 45 д/ км² за 2011 г. Към 31.12.2015 г. – средната гъстота на населението на община Николаево е 46,5 д/км².
* Съотношение между разпределението на населението в отделните населени места :

|  |  |  |
| --- | --- | --- |
| **Населено място** | **2011 г.** | **Към 30.062015 г. по ПА** |
| **Община Николаево** | 4346 | 4688 |
| Гр. Николаево | 2658 | 2918 |
| С. Нова Махала | 715 | 759 |
| С. Едрево | 482 | 570 |
| С. Елхово | 491 | 441 |

### 2.1.1.1.Ниво на раждаемост, естествен прираст, смъртност

|  |  |  |  |
| --- | --- | --- | --- |
|  | момичета | момчета | общо |
| Раждания за 2010 г. (общ брой живородени деца) | 37 | 52 | 89 |
| Раждания за 2011 г. (общ брой живородени деца) | 44 | 37 | 81 |
| Раждания за 2012 г. (общ брой живородени деца) | 41 | 49 | 90 |
| Раждания за 2013 г. (общ брой живородени деца) | 45 | 49 | 94 |
| Раждания за 2014 г. (общ брой живородени деца) | 51 | 48 | 99 |

* От приложените статистически данни става видима тенденцията на постепенно увеличаване на броя на новородените в община Николаево. Това намира своето обяснение във високия дял на ромското население в общината. Тревожен сигнал са ражданията от майки под 18 г. При общ брой новородени деца за 2010 г – 89 деца, 17 са родени от майки под 18 г. През 2014 г. тенденцията се запазва – при 99 живородени деца, 20 имат за майки момичета под 18 г.
* Естествен прираст на населението – община Николаево е единствената община в област Стара Загора с положителен естествен прираст. При естествен прираст на населението в областта от – 2297 души, община Николаево има естествен прираст + 15 души за 2014 г. Изразен в промили ЕП е приблизително 3.3 ‰. Средногодишният брой население на община Николаево за 2014 г. е 4450 д.

**Естествено движение на населението през 2014 г.в област Стара Загора и в община Николаево**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Области | Живородени | | | Умрели | | | Естествен прираст | | |
| Общини | всичко | момчета | момичета | всичко | мъже | жени | всичко | мъже | жени |
| **Стара Загора** | **3099** | **1595** | **1504** | **5396** | **2818** | **2578** | **-2297** | **-1223** | **-1074** |
| Николаево | 99 | 48 | 51 | 84 | 37 | 47 | 15 | 11 | 4 |

* Смъртност – демографската тенденция за поддържане на висока смъртност е характерна и за община Николаево. При стойности на смъртността през 2010 г 97 д., през 2014 г. тя е 84 д. Като начална и крайна стойност е налице намаляване, но ако се разгледа през стойностите в отделните години в периода, след пика през 2010 г. започва чувствителен спад в смъртността: **2011 г. - 73 д., 2012 г. – 69 д., 2013 г. – 59**, за да се регистрира ново завишение през 2014 г.

### 2.1.1.2.Възрастова структура на населението

|  |  |  |
| --- | --- | --- |
| **Население на общината към 30 юни 2015 по данни от ТСБ на НСИ** ) | **Постоянен адрес** | **Настоящ адрес** |
| Население на общината (общо) | 4688 | 4487 |
| По възрастови групи – до посочените по-долу навършени години | | |
| Детско население |  |  |
| Деца - момчета от 0 до 3 навършени г. | 161 | 188 |
| Деца - момичета от 0 до 3 навършени г. | 142 | 173 |
| Деца - момчета от 4 до 7 навършени г. | 130 | 152 |
| Деца - момичета от 4 до 7 навършени г. | 110 | 132 |
| Деца - момчета 8 до 14 навършени г. | 321 | 280 |
| Деца - момичета 8 до 14 навършени г. | 281 | 238 |
| Момчета от 15 до 18 навършени г. | 129 | 115 |
| Момичета от 15 до 18 навършени г. | 134 | 116 |
| Общо детско население от 0 до 18 навършени години | **1408** | **1394** |
| Мъже от 19 до 29 навършени г. | 364 | 296 |
| Жени от 19 до 29 навършени г. | 352 | 298 |
| Мъже от 30 до 62 навършени г | 861 | 837 |
| Жени от 30 до 59 навършени г. | 713 | 658 |
| Мъже от 63 г. до 75 навършени г. | 270 | 237 |
| Жени от 60 г. до 75 навършени г. | 390 | 434 |
| Жени над 76 г. | 211 | 215 |
| Мъже над 76 г. | 119 | 118 |
| Общо пълнолетно население | **3280** | **3093** |

* Статистически данни и таблици за населението по възрастови групи – обобщени за общината.

|  |  |  |  |  |  |  |  |
| --- | --- | --- | --- | --- | --- | --- | --- |
| **Община Николаево** | **2010 г.** | | | **2014 г.** | | | **Към 30.06.2015 г.** |
| **всичко** | **мъже** | **жени** | **всичко** | **мъже** | **жени** | **всичко** |
| **4822** | **2382** | **2440** | **4449** | **2219** | **2269** | **4488** |
| подтрудоспособна възраст | 1193/  24,74 % | 616 | 577 | 1221/  27,44% | 645 | 576 | 1242/  27.7 % |
| в трудоспособна възраст | 2517/  52,19% | 1374 | 1143 | 2240/  50,34% | 1202 | 1038 | 2270/  50.6 % |
| надтрудоспособна възраст | 1112/  23,06% | 392 | 720 | 988/  22,20% | 354 | 634 | 976/  21.7 % |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

* Положителна тенденция е налице във възрастовата структура на населението в общината - постепенно увеличаване на населението до 14 г. и лек спад в процента на населението в надтрудоспособна възраст. **При относително равни стойности на процентите население в подтрудоспособна възраст и това в надтрудоспособна възраст през 2010 г., което е признак за стационарен тип възрастова структура на населението, постепенно към 2015 г. започва много бавен преход към прогресивен тип.**

### Етнически състав на населението

Население на община Николаево - самоопределение по етническа принадлежност към 01.02.2011 г.

|  |  |  |  |  |  |  |
| --- | --- | --- | --- | --- | --- | --- |
|  | **Лица, отговорили на доброволния въпрос за етн. принадлежност** | **Българска етн група** | **Турска етнич. група** | **Ромска етнич. група** | **друга** | **Не се самоопределям** |
| Община Николаево | **4101** | **2493** | **464** | **1083** | **8** | **53** |
| ГР.НИКОЛАЕВО | 2424 | 1607 | 45 | 739 | 7 | 26 |
| С.ЕДРЕВО | 482 | 135 | 333 | .. | .. | .. |
|  |  |  |  |  |  |  |
| С.ЕЛХОВО | 483 | 319 | 13 | .. | - | 5 |
| С.НОВА МАХАЛА | 712 | 432 | 73 | 197 | .. | .. |

|  |  |
| --- | --- |
| **Етнич. група** | **Брой в проценти** |
| Българска | 60,79% |
| Турска | 11,31% |
| Ромска | 26,41% |
| Друга | 0,19% |
| Не се самоопределя | 1,29% |

* Най-голямата етническа група в община Николаево е българската, следвана от ромската и турската.
* Ромското население се характеризира с висока раждаемост. Това е и причината за положителния естествен прираст на населението в община Николаево. Основно сред ромския етнос са ражданията на деца от майки под 18 г. , което е един от факторите определящ нарастване на процента на децата в риск и на семействата в неравностойно положение. Всичко това говори за остри социални проблеми в община Николаево, свързани с висока раждаемост в ранна детеродна възраст, чиито негативни последици са формирането на рискови групи / уязвими социални групи – деца в риск и семейства в неравностойно положение.

**Изводи:**

* Неблагоприятна демографска обстановка в община Николаево;
* Миграция на младото българско население към големите градове в страната и чужбина;
* Висока раждаемост в ранна детеродна възраст сред ромското население;
* Висок процент на самотни майки;
* Тенденция към постепенно увеличаване на населението в подтрудоспособна и трудоспособна възраст;
* Остри социални проблеми в община Николаево, свързани с висока раждаемост в ранна детеродна възраст, чиито негативни последици са формирането на две рискови/ уязвими социални групи – деца в риск и семейства в неравностойно положение.
* Застаряване на населението в малките села на община Николаево – голям брой на възрастните самотно живеещи хора, които не са в състояние сами да организират бита си и да поддържат хигиената в дома си, поради напреднала възраст и здравословни проблеми.

## 2.1.2.Икономическо развитие на община Николаево

### 2.1.2.1.Макро-икономически показатели

Състоянието на икономиката на община Николаево следва общите тенденции, наблюдавани в национален мащаб, които са характерни за голяма част от малките общини и населени места. Общата криза на икономиката на страната, загубата на традиционни пазари, промяната в собствеността на производствените мощности и активи, сериозните структурни промени в селското стопанство са фактори, които в значително по-голяма степен са се отразили на малки общини като Николаево, отколкото на големите населени места.

Недостатъчно добре развит остава секторът туризъм, въпреки идентифицирания много добър потенциал за растеж. Това в значителна степен се дължи на ниската ефективност на мерките за разработване на устойчиви местни туристически продукти, основани на съществуващите ресурси за рекреативен и културен туризъм.

Дейността на стопанските субекти, функциониращи на територията на общината, определя състоянието на нейния икономически комплекс.

Сривът на «Елпо» АД гр. Николаево и липсата на алтернатива за заетост доведе общинската икономика до криза, която и към момента не може да бъде преодоляна.

Структурата на икономиката на община Николаево обхваща дейности и от трите сектора – аграрен, индустрия и услуги. Доминират фирмите в сферата на услугите. Продажбата на хранителни продукти и други стоки е предмет на дейност на 22 фирми.

Общинската икономика се реализира от икономически субекти единствено от частния сектор. Липсват общински фирми.

Малките и средни предприятияса основата на общинската икономика. Голяма част от бизнеса в общината се осъществява от микрофирми със заети в тях под 10 души. Много често собствениците на фирми се самонаемат или наемат членове на семейството. Семейният бизнес е една от сериозните възможности за развитието на икономиката на общината.

**БРОЙ ПРЕДПРИЯТИЯ**

Според статистиката през 2011 г. на територията на община Николаево са регистрирани 77 нефинансови предприятия, от които 73 са микрофирми /с до 10 заети лица/, а 4 са малки предприятия. Няма средни и големи предприятия. В структурата на общинската икономика са представени предимно ЕТ. Към настоящия момент на територията на общината функционират 30 стопански субекта. В сравнение с 2011г. броят им намалява с 5 %, което е резултат от продължаващата криза.

**ПРОИЗВЕДЕНА ПРОДУКЦИ**

По отношение на показателя «Произведена продукция»/ в хил. лв./ най-голям дял има селското стопанство. През 2011г. той е възлизал на 86.19%, а през 2012г. на 90 %, въпреки че то формира една 50% от предприятията в общината. Произведената от тях през 2011г. продукция е на стойност 12,155 млн. лв. За същата година общата стойност на продукцията е за 14,101 млн. лв. За периода 2008 – 2011 г. този показател бележи ръст от 5,011 млн. лв.

**НЕТНИ ПРИХОДИ ОТ ПРОДАЖБИ**

Най - голям е делът на фирмите от сектор «Търговия»-50 %, следван от селското стопанство-40 % и дърводобивната и дървообработваща промишленост. И тук е налице спад, който е характерен както в национален, така и в областен мащаб. По този показател делът на общината е най-малък /0,2 %/ в областен мащаб.

На човек този приход през 2011г. възлиза на 3630 лева и единствено община Мъглиж е с по-нисък размер,

За периода от 2008 г. до 2011 г. стойността на дълготрайните материални активи на предприятията на територията на общината се е увеличила от 13,933 млн. лв. до 14,101 млн. лв.

Анализът на статистическата информация, показва, че е налице сериозен спад в нивата на бруто продукцията и нетните приходи от продажби, генерирани от местната икономика като цяло. В относителни стойности този спад е съответно 71% и 80%.

### 2.1.2.2.Състояние на инфраструктурата, транспортни връзки

Община Николаево и най-вече общинският център гр. Николаево е с много благоприятно транспортно-географско местоположение по отношение на структуроопределящите елементи на транспортна инфраструктура - автомагистрали, първокласни пътища, главни железопътни линии. На територията на Община Николаево основните транспортно-комуникационни пътни артерии са:

* Републикански път I-6 / Е-871/:Кюстендил-София-Карлово-Бургас; той прави връзка с републикански път II-55 към Прохода на Републиката /Хаинбоаз/.
* Републикански път III-5007 - свързва община Николаево с Ветрен и Твърдица;
* Общински път IV-53438 „Николаево-мина Николаево”
* Общински път IV-53432 „Николаево-с.Нова махала”;
* Общински път IV-55024 „Николаево - с. Едрево”
* Общински път IV-55022 „Николаево - с. Зимница”.

Първокласната пътна мрежа е с дължина 6,1 километра, а дължината на третокласните пътища е 7,2 километра. Състоянието на пътната настилка на първокласната пътна мрежа е добро, но това не може да се каже и за третокласните пътища.

**ЖЕЛЕЗОПЪТНА МРЕЖА И ОБСЛУЖВАНЕ**

През територията на община Николаево преминава част от железопътната линия София-Казанлък-Карнобат-Варна. Дължина на трасето на тази жп линия е 9 км, а общата площ която заема е 113 дка. На територията на общината няма ж. п. гара - в гр. Николаево има ж.п.спирка, която обслужва всички селища от общината.

**2.1.2.3. Доходи, заетост и безработица**

Икономическата изостаналост на община Николаево е предпоставка за увеличаване на безработицата и броя на социално слабите и бедни жители на общината, които представляват рискова група сред населението.

Община Николаево е с най-висок процент на безработица в област Стара Загора – за 2014 г. - 72,05%.

|  |  |  |
| --- | --- | --- |
| ***XXII.*** | ***Стара Загора*** |  |
| 1. | Братя Даскалови | 43,60 |
| 2. | Гурково | 34,85 |
| 3. | Мъглиж | 36,32 |
| 4. | Николаево | 72,05 |
| 5. | Опан | 21,05 |
| 6. | Павел баня | 17,07 |
| 7. | Чирпан | 21,77 |

**Брой безработни лица: /** *по данни на ДБТ/*

|  |  |
| --- | --- |
| Регистрирани безработни лица, към 31.12.2010 г. | 468 |
| Регистрирани безработни лица, към 31.12.2011 г. | 474 |
| Регистрирани безработни лица, към 31.12.2012 г. | 597 |
| Регистрирани безработни лица, към 31.12.2013 г. | 739 |
| Регистрирани безработни лица, към 31.12.2014 г. | 708 |
| Регистрирани безработни лица, към 30.06.2015 г. | 709 |
| Регистрирани безработни лица, към 30 09. 2016 г. | 592 |

* **Профили на безработните лица към 30.06.2015 г. – рискови групи безработни:**

**/** *по данни на ДБТ/*

|  |  |
| --- | --- |
| Брой безработни лица без, или с по-ниско от основно образование | 515 |
| Брой безработни лица с намалена работоспособност | 9 |
| Брой безработни младежи от 18 до 29 години | 178 |
| Брой безработни лица на възраст над 55 години | 97 |
| Брой безработни лица с регистрация над 1 година | 437 |

* Профилите на безработните лица в община Николаево са:
* По отношение на притежавано образование - **нискообразованите лица или такива без образование**, които най-често са представители на ромската общност;
* По отношение на възрастовата структура – **висок дял на безработните младежи и на лица над 55 г.** Високата безработица сред младежите е тревожен проблем. Основните причини се коренят в отсъствието на квалификация, специалност и професия. Другата голяма група безработни са лицата на възраст над 55 г. Ограничените възможности на тази група за реализация на пазара на труда са свързани с възрастта. Голяма част от тях са с основно или по-ниско образование, без квалификация и специалност. Този факт предопределя неравностойната позиция на безработните над 50 г. на пазара на труда.
* Броят на **продължително безработните** е 437 д.. Тези лица се отнасят към групите в неравностойно положение. Постепенно те губят трудовите си навици, квалификация и мотивация. Шансовете им за започване на работа прогресивно намаляват. Решение се търси чрез включване в национални, регионални и европейски програми за заетост.
* **Безработните с намалена работоспособност** са 9.
* Основните проблеми в сферата на заетостта и безработицата са:
* Сезонност на заетостта;
* Висок дял на продължително безработните;
* Висок дял на лицата с ниско образование, без специалност и професия.
  + **Безработицата и ниските доходи водят до трайното настаняване в съвременното българско обществото /в частност и в местното/ на явлението „бедност”. Най-уязвими на бедност са безработните /50%/, следвани от пенсионерите и другите неактивни лица. Това са данни на национално ниво.**
  + Броят на пенсионерите в община Николаево е следният:

**Брой пенсионери към 30.06.2015 /** *по данни на НОИ***/:**

|  |  |
| --- | --- |
| Пенсионери (общо) | 1056 |
| Пенсионери с пенсии за стаж и възраст | 834 |
| Пенсионери с пенсии за инвалидност | 184 |
| Пенсионери с пенсии за инвалидност, ненавършили пенсионна възраст | 127 |
| Пенсионери със социални пенсии | 31 |

**За да се води успешна борба с бедността и политика на социално включване, се прилагат мерки в две насоки:**

* 1. **Социално подпомагане на лицата в риск и на определени категории лица с висока степен на бедност;**
  2. **Превенция на рисковите фактори за социално изключване и изолация.**
     + **Брой пълнолетни лица под линията на бедност –лица и семейства с достъп до целева помощ - отопление:**

|  |  |
| --- | --- |
| Лица получаващи целеви помощи за отопление - сезон 2009-2010 г. | 435 |
| Лица получаващи целеви помощи за отопление- сезон 2010-2011 г. | 463 |
| Лица получаващи целеви помощи за отопление- сезон 2011-2012 г. | 478 |
| Лица получаващи целеви помощи за отопление- сезон 2012-2013 г. | 499 |
| Лица получаващи целеви помощи за отопление- сезон 2013-2014 г. | 612 |
| Лица получаващи целеви помощи за отопление- сезон 2014-2015 г. | 714 |

* **Брой лица и /или семейства в неравностойно положение (към 30.06.2015 г.)**

|  |  |
| --- | --- |
| Лица, получаващи месечни социални помощи | 503 |
| Сам родител, отглеждащ дете/ деца, получаващ помощ по чл. 9 от ППЗСП | 222 |
| Многодетни семейства, получаващи помощ по чл. 9 от ППЗСП | 200 |

* **Изводи** за общите тенденции в икономическото развитие и динамиката на общинската икономика. Политиката на Община Николаево трябва да бъде насочена към хората и децата от ромски произход – оставане на децата в училище, придобиване на професия с оглед потенциална бъдеща реализация на пазара на труда.

## 

## 2.1.Здравеопазване

### 2.1.3.1.Здравен статус на населението

Демографските процеси, заболеваемостта и физическото развитие са трите основни групи показатели за оценка на здравето на населението. Населението в общината застарява въпреки увеличаващият се брой раждания. Голямата група на лица в надтрудоспособна възраст увеличава потребността от гериатрична помощ.

По отношение на заболеваемостта на населението в община Николаево най-голяма е групата на лицата с физически увреждания. Най-честите причини, довели до намаляване на работоспособността на лицата се явяват заболяванията на опорно – двигателния апарат и мозъчно – съдовата болест. Почти същите са данните и за най – често срещаните хронични болести сред населението на общината – отново най-голям е броят на лицата със заболявания на ОДА и лица, претърпели мозъчен инсулт. Тази закономерност би могла да се обясни с демографската тенденция, водеща до застаряване на населението на общината.

Налице е тенденция към запазване и постепенно увеличаване на общия брой на децата / лицата с увреждания в период от 4 години. Ако през 2009 г. броят на ХУ в община Николаево е 260 души/ 13 деца/, към 31.12. 2014 г. броят им вече е 337 д./деца с увреждания – 23/.

Анализът на заболеваемостта показва следната картина:

|  |  |  |  |  |
| --- | --- | --- | --- | --- |
| Община Николаево | Физически увреждания | Умствена изостаналост | Психични разстройства | Други |
| Общ брой 337 | 298 | 17 | 9 | 13 |
|  | 88,42% | 5,04% | 2,67% | 3,85% |

**Детска смъртност** – налице е постепенен спад в броя на починалите деца до 1 г. и от 1 до 5-год. възраст. За 2014 г. са починали общо 2 деца. За 2010 г. са починали общо 8 деца. Основните причини за детската смъртност са „недоносеност”, вродени аномалии и други. Негативно влияние върху здравословното състояние на децата оказват ранните бременности, високият процент недоносени деца и деца с вродени аномалии, недостатъчно наблюдение и грижи за децата до 1 година – резултат от недостатъчна информираност и незаинтересованост на майките.

### 2.1.3.2.Състояние на системата за медицинска помощ

В община Николаево работят 4 общопрактикуващи лекари, от които двама в общинския център, един - в с. Нова махала и един, който обслужва останалите две села - Елхово и Едрево. Същата е бройката и на стоматолозите. Откритият в гр. Николаево през 2001 г. нов здравен дом, разполагащ с 3 лекарски, 2 стоматологични кабинета, клинична лаборатория, два специализирани кабинета и аптека води до съществено подобрение на качеството на медицинските услуги в общинския център. Стоматологична помощ се оказва и в един училищен кабинет в град Николаево. В града има две аптеки и една дрогерия.

Съществен проблем за жителите на селата е липсата на аптечни пунктове, което съчетано с нередовния вътрешнообщински транспорт им създава значителни затруднения.

Трудности има и със спешната медицинска помощ. Такава се осъществява от службата в гр. Гурково, която е звено към Спешния център в гр. Казанлък. Остарялата техника, ограниченият състав и големия брой на обслужваните населени места са проблеми, които се нуждаят от решение.

Трябва да се търси решение за осигуряване на по-добър и навременен достъп до аптечно обслужване за населението извън общинския център. Закупуване на линейка, която ще подобри достъпа до спешна и неотложна медицинска помощ на живущите в общината.

**Изводи:** Здравните приоритети на община Николаево не се различават от националните. Усилията на лекари, пациенти, общинска власт и неправителствени организации са насочени към повишаване на здравната информираност на населението, както и на умения за справяне с различни рискови фактори. Това се постига чрез здравни беседи, брошури и листовки. Положителен знак в тази посока са също дейностите по Проект ‘Социално включване” – услуги „Здравна консултация за деца”, „Формиране и развитие на родителски умения” и „Семейно консултиране и подкрепа”.

Високият брой на хората с увреждания в община Николаево е тревожен показател за състоянието на здравето на населението. Хората с увреждания формират още една рискова социална група с потребности от специализирани социални услуги.

## 2.1.4.Образование

### 2.1..4.1.Равнище на образованието и основни проблеми в община Николаево

* Образователната структура на населението в община Николаево е следната:
* Броят на лицата с висше образование в община Николаево към 2011 г. е 153;
* Лицата със средно образование са 1272 души;
* Лица с основно образование – 951 д.
* Лица с начално образование – 641.
* Лица с незавършено начално образование – 591 д.
* Лица никога не посещавали училище – 164 д.
  + Община Николаево е сред общините в област Стара Загора с най-високи стойности на показател „никога не посещавали училище” – 4.3%,. Това са лица от ромския етнос.

|  |  |  |
| --- | --- | --- |
|  | Записани в началото | Завършили съответен клас |
| Деца в детски ясли или яслени групи | 25 | 25 |
| Деца в детски градини /без предучилищни форми/ | 56 | 59 |
| Деца в предучилищни форми на образование/детска градина, училище/ | 146 | 148 |
| Деца в детски градини и ясли | **227** | **232** |

|  |  |  |
| --- | --- | --- |
|  | Записани в началото | Завършили съответен клас |
| Деца в общински и държавни училища/ общ брой/ | **624** | **603** |
| *От тях:* |  |  |
| *Деца в общински и държавни училища / 1- 4 клас/* | 316 | 315 |
| *Деца в общински и държавни училища / 5- 8 клас/* | 217 | 205 |
| *Деца в общински и държавни училища /9-12 клас/* | 91 | 83 |

### 2.1.4.2.Описание на мрежата на образованието в общината

На територията на община Николаево функционират следните учебни заведения:

* предучилищно образование – осъществява се в детските градини. В община Николаево има: 1 Детска градина и 3 филиала към нея:
* Филиал „Зорница” с. Нова Махала;
* Филиал „Кокиче” – с. Едрево”;
* Филиал „Еделвайс” – с. Елхово;
* ДГ „Снежанка” гр. Николаево.
* Училищно образование – представено е от 3 начални училища, 1 ОУ и 1 ПГ:
* НУ „Св. Св. Кирил и Методий” – с. Нова Махала;
* НУ „Васил Левски” – с. Едрево;
* НУ „Братя Жекови” – с. Елхово;
* ОУ „Св. Св. Кирил и Методий” – гр. Николаево;
* ПГ „Атанас Дамянов” – гр. Николаево.

### 2.1.4.3.Анализ на проблемите в образованието на общинско ниво

|  |  |
| --- | --- |
| **Деца, отпаднали от училище** през учебната 2010–2011 година. | 10 |
| Деца, отпаднали от училище през учебната 2011–2012 година. | 11 |
| Деца, отпаднали от училище през учебната 2012–2013 година. | 6 |
| Деца, отпаднали от училище през учебната 2013–2014 година. | 8 |
| Деца, отпаднали от училище през учебната 2014–2015 година. | 9 |

Налице е тенденция за запазване на постоянен брой на децата, отпадащи от училище. Това е тревожна тенденция, която говори, че въпреки полаганите усилия за задържане на всички деца в училище са недостатъчни.

**Изводи:**

- Броят на децата, посещаващи училище се е повишил. Това може да се тълкува като последица от повишаването на раждаемостта и положителния естествен прираст. През последните години в училищата се модернизира материалната база, което бе постигнато със средства, осигурени по различни проекти.с европейско финансиране.

- Запазване на системата от учебни заведения в общината.

## 2.1.5.Жилищна среда и инфраструктура

Град Николаево е административен център на общината. Общата площ, която заема е 14.867 км². Отстои на 203,104 км от гр.София. Обявяването му за град става на 18 август 1977 година.

Анализът на пространствената характеристика на селищната мрежа в общината показва една специфична особеност. Тя се е формирала в характерен линеарен тип, следващ граничните контури между долината и хълмистите части в подстъпите към ограждащите планини. Гр. Николаево и с. Нова махала са в подножието на Стара планина, а селата Едрево и Елхово – към Сърнена Средна гора.

Тази пространствена особеност в организацията на селищната мрежа оказва влияние на функционирането на селищата в община Николаево. Близкото разположение на населените места до ключови транспортно-комуникационни артерии е мощен фактор, определящ както пространствената характеристика на селищната мрежа, така и функционалната характеристика на населените места.

* Обособени квартали на уязвими етнически малцинства със структурна бедност – в Община Николаево традиционно ромските квартали и махали са с множество незаконно изградени постройки извън градоустройствения план. Застрояване без разрешение на жилища върху терени, които са общинска или частна собственост, противоречи на нормативните разпоредби. Освен че се явява незаконно, то е негодно за обитаване, опасно за здравето на живущите в него и околните и се явява основен проблем на ромската общност в областта на жилищната среда. По-чести са случаите на незаконно строителство извън регулацията на населените места. Тези постройки не могат да бъдат узаконени, защото се намират в поречието на р.Тунджа и по-голяма част са дори под нивото на предпазната дига.

Ромските квартали в по-голямата си част се състоят от паянтови постройки, почти няма масивно строителство, водоснабдени и електрифицирани са, нямат улична настилка.

В имотите се отглеждат и селскостопански и други животни, често обитаващи жилището заедно с домакинствата. Характерът на тези жилищни условия често се явява причина за възникване на заболявания и епидемии.

**Изводи :**

• Много ромски домакинства притежават жилища, неотговарящи на стандартите и нормите, установени от закона;

• Много ромски домакинства не притежават никакви жилища /незаконно и временно построените с подръчни материали и средства не отговарят на никакви стандарти, поради което се счита, че това не са жилища/;

• Голям брой ромски жилища следва да бъдат премахнати частично, някои изцяло, за да влязат в категорията на жилищата, отговарящи на нормите и стандартите;

• Почти цялата улична мрежа с прилежащата й инфраструктура в ромския квартал е под изискванията за стандарти и нормативи;

• Ниско ниво на хигиена на обществените места, риск от епидемии.

# 2.2.Анализ на групите в риск в община Николаево

## 2.2.1.Фактори, които пораждат риск за различни групи от населението

При анализ на социално-демографската картина на община Николаево се открояват основните фактори, които в съчетание с други фактори създават рискове от социално изключване на индивидите, формират рискови групи деца, лица и семейства в неравностойно положение и стари хора, нуждаещи с е от подкрепа и социални услуги. Такива фактори са:

1. **Фактор доходи**

Безработицата и нарушеният достъп до заетост е основен проблем за осигуряване на нормален стандарт на живот. Достъпът до заетост е най-силно ограничен за няколко специфични групи безработни – хора с основно и по-ниско образование, безработни младежи на възраст 18-29 години, хора в предпенсионна възраст, хора с увреждания и хора от етническите малцинства.

Бедността и ниските доходи влияят върху следните групи в риск:

* Деца и родители от ромски произход;
* Самотни майки;
* Самотни възрастни хора с увреждания;семейства с ниски доходи;
* Деца с увреждания на самотни родители и в семейства на безработен родител;
* Семейства на хора с увреждания.

Равнище на бедност и доходи – трайна липса на постоянни доходи, голям брой безработни лица, ниски пенсии и недостатъчно доходи за лица в надтрудоспособна възраст;

1. **Фактор образование**

Образованието е фактор за социална интеграция и професионално развитие. Хората с основно и по-ниско образование заемат значим дял сред групата на безработните. **Образованието определя следните групи в риск:**

* + Деца, нередовно посещаващи училище с фокус деца от ромски произход от семейства в неравностойно положение;
  + Младежи, напуснали рано училище и младежи с основно и по-ниско образование;
  + Възрастни с основно и по-ниско образование.

1. **Фактор Структура на семейството** – от съществено значение за формиране на рисковите групи по отношение на доходите са структурата и броят на членовете на семейството, както и разпределението на разходите между тях. Структурата на семейството е допълнителен фактор и поради това, че повечето хора със социални проблеми разчитат на близките си, тъй като социалното подпомагане и услугите не решават поставените пред тях проблеми и не компенсират рисковете, пред които са изправени. По отношение на структурата на семейството могат да се оформят следните групи:

* Многодетни семейства;
* Непълни семейства – родители, които сами отглеждат децата си, самотни хора с увреждания и самотни възрастни хора.;

1. **Фактор Увреждане или сериозни здравословни проблеми на лице или член на семейството -**  липсата на подходящи алтернативи за заетост на хора с увреждания поставя в неравностойно положение семействата им по отношение на източниците на доходи и покриване на нуждите. В тази връзка се оформя групата на:

* Семейства, в чиито състав има човек с увреждане или с тежък здравословен проблем; семейства с хора с увреждания, оставащи без доходи в периодите между сключване на договор по програма за предоставяне на социални услуги ‘Личен асистент”, „Социален асистент” или „Домашен помощник”;
* Семейства с безработен член , непълни семейства с родители в пенсионна възраст.

1. **Фактор, липса на професионална квалификация** – водят до неравностойна позиция на пазара на труда;
2. **Фактор Социално изключване и принадлежност към уязвими етнически малцинства**, живеещи в изолация в обособени квартали и махали;
3. **Фактор Застаряване на населението** – концентрация на пенсионери и стари хора особено в селата на община Николаево;
4. **Откъснатост от семейството** – стари хора, настанени в институции.

В резултат на анализа на рисковите фактори бяха обособени няколко рискови групи. За да превъзмогне индивидът ситуацията на риск, често е необходима подкрепа и за семейството му. Така например превенцията на изоставянето на децата и реинтеграцията им в семейна среда често изисква подкрепа за семейството, за да излезе от кръга на бедност или за да се изгради родителски капацитет. Анализът на групите в риск очертава и съпътстващи групи, които се нуждаят от подкрепа.

## 2.2.2.Характеристика на рисковите групи

Под влияние на тези фактори се обособяват рисковите групи сред децата, възрастните и старите хора.

**1. Една от най-застрашените групи в риск са децата.** Положителният извод от направения преглед за 2010 и състоянието към 30.06.2015 г. е отпадането на категорията „**деца, настанени в специализирани институции**”. Към 30.06.2015 г. по данни на ДСП гр. Гурково няма деца от община Николаево, които да са настанени в институция – ДМСГД, ДДЛРГ, ДДУИ и ЦНСТ. За сравнение през 2010 г. – 22 деца в институции: ДМСГД – 16 деца, ДДЛРГ – 4 деца и ДДУИ – 2 деца.

**1.1. Деца с увреждания** - анализът на данните от 2010 и 2015 г. показва увеличаване на броя на децата с увреждания /13 деца за 2010 г. и 23 деца за 2014 г./. Децата с увреждания преобладаващо се отглеждат в семейна среда.. Част от децата, отглеждани в семейна среда остават изолирани и не посещават училище или детска градина.

|  |  |  |  |  |  |  |
| --- | --- | --- | --- | --- | --- | --- |
|  | **По възраст ОБЩО** | **Възраст и пол** | От тях: Физически увреждания | От тях: Умствена изостаналост | От тях:  Психични разстройства | От тях:  други |
| *Брой сред детското население* |  |  |  |  |  |  |
| Деца - момчета от 0 до 3 г. | 3 | 2 | 2 |  |  |  |
| Деца - момичета от 0 до 3 г. | 1 | 1 |  |  |  |
| Деца - момчета от 4 до 7 г. | 8 | 4 | 4 |  |  |  |
| Деца - момичета от 4 до 7 г. | 4 | 3 |  |  | 1 |
| Деца - момчета 8 до 14 г. | 10 | 5 | 5 |  |  |  |
| Деца - момичета 8 до 14 г. | 5 | 1 | 1 |  | 3 |
| Момчета от 15 до 18 навършени г. | 2 | 2 |  | 2 |  |  |
| Момичета от 15 до 18 навършени г. |  |  |  |  |  |
| **Общо деца с увреждания** | 23 | 23 | 16 | 3 |  | 4 |

Семействата на всички деца с увреждания се нуждаят от подкрепа за отглеждане на децата, като особено остро тази необходимост се проявява при следните свързани групи в риск:

* Самотни майки;
* Семейства, в които единият партньор е личен асистент;
* Многодетни семейства с деца с увреждания.

**1.2. Уязвими семейства с деца** – това са специфични рискови групи, обхващащи семейства, изпаднали в ситуация на уязвимост по една или друга причина. В нея влизат многодетните семейства, непълните семейства, семействата, в които един или двамата родители са с увреждане, бедни семейства, непълнолетни родители и др. Подкрепата на семействата, а не само на децата в риск, ще създаде условия за задържане на децата в семейството и за повишаване на качеството на грижите по тях.

- Деца на самотни родители – по данни на ДСП Гурково 635 деца от община Николаево се отглеждат от самотни родители. Необходимо е да се проучи каква част от децата в риск от отпадане от училище, с агресивно поведение са били отглеждани от самотни родители.

- Деца в многодетни семейства – 751. Децата в многодетните семейства са част от групата на нередовно посещаващите училище, както и на ранно отпадащите. Това основно са деца от ромски семейства. За да се даде възможност за социално включване и да имат равен шанс, е необходимо да се осигури достъп до качествено образование на тези деца. Паралелно, обхващането на децата от многодетни семейства в ранна възраст в детска градина и в целодневна форма на организация на образованието, ще подпомогне социално слабите семейства при отглеждането им. Данните показват, че всички деца от община Николаево са обхванати от системата на образованието.

**1.3. Деца, отпаднали или в риск от отпадане от училище** – категорията „Необхванати” вече не фигурира в анализа на ситуацията. Тенденцията на отпадане от училище – сравнително константна стойност / 2010/2011 г. – 7 деца, 2014/2015 г. – 8 деца/. Отпадането от училище и липсата на образование е един от най-големите фактори за попадане в ситуация на множество рискове – бедност, противоправно поведение, насилие и др.

**Свързани групи в риск:**

* Родители на деца от ромски произход с основно и по-ниско образование;
* Деца в многодетни семейства.

**1.4. Деца, жертва на насилие, злоупотреба и неглижиране** – по данни на ОЗД при ДСП Гурково в община Николаево има регистриран случай на 1 дете, жертва на насилие към 30.06.2015 г. За 2014 г. децата, жертви на насилие са 5. Няма деца, жертва на трафик. Няма деца, пострадали от престъпление.

За 2014 г. по данни на РПУ на МВР гр. Гурково има 3 деца, пострадали от престъпление. За децата, жертви на насилие остава необходимо осигуряването на сигурност, терапия за преодоляване на травмите, обществена и социална подкрепа.

**1.5. Деца с рисково поведение, противообществени прояви и поведенчески проблеми** – предизвикани от различни фактори като нисък родителски контрол, раздяла в семейството, бедност, безработица. Поведенческите проблеми, определени от съответните експерти са: агресия, кражби, побой и др.

За 2014 г. има едно малолетно лице и едно непълнолетно лице, извършили противообществена проява и регистрирани в ДПС.

* + Брой непълнолетни, извършили престъпление – през 2010 г. – 7, през 2014 г. – 5, към 30.06.2015 г. – 2 лица.;
  + Деца, на които е наложена възпитателна мярка обществен възпитател – при 10 деца за 2010 г, през 2014 г. – 20;
* Едно дете е настанено във ВУИ.

**1.6. Деца с родители в чужбина**, отглеждани без пряк родителски контрол и /или прекъсване на преките емоционални контакти с родителите. В повечето случаи децата са оставени за отглеждане при близки и роднини, които не винаги успяват да се справят с възпитанието им. Други деца заминават с родителите си в чужбина и има сериозна опасност от прекъсване на образованието им.

* 2010 г. – 34 деца с родители в чужбина , 2015 г. – 53 деца.

1. **Хора с увреждания:** Общият брой на хората с увреждания в община Николаево към 30.06.2015 г. е 337 души, а лицата с увреждания сред пълнолетното население са 314 души. Сравнение с данните от края на 2009 г . , когато общият брой на лицата с увреждания е бил 278 души, показва тенденцията е към увеличение.

|  |  |  |  |  |  |  |
| --- | --- | --- | --- | --- | --- | --- |
| *Лица с увреждания сред пълнолетното население* | **По възраст ОБЩО** | **Възраст и пол** | От тях: Физически увреждания | От тях: Умствена изостаналост | От тях:  Психични разстройства | От тях:  други |
| Мъже от 19 до 29 г. | 24 | 11 | 4 | 4 | 3 |  |
| Жени от 19 до 29 г. | 13 | 8 | 4 |  | 1 |
| Мъже от 30 до 62 г | 79 | 47 | 38 | 3 | 3 | 3 |
| Жени от 30 до 59 г. | 32 | 26 | 2 | 1 | 3 |
| Мъже от 63 г. до 75 г. | 110 | 52 | 50 | 1 | 1 |  |
| Жени от 60 г. до 75 г. | 58 | 57 |  | 1 |  |
| Жени над 76 г. | 101 | 61 | 61 |  |  |  |
| Мъже над 76 г. | 40 | 38 |  |  | 2 |
| **Общ брой лица с увреждания** | 314 | 314 | 282 | 14 | 9 | 9 |

* **Пълнолетни лица с увреждания** – основните проблеми:
* недостъпна среда, която е основна пречка за участието в обществения живот;
* липса на алтернативни форми на заетост съобразени с хората с увреждания;
* ниски доходи – пенсия за инвалидност;
* недостигът на собствени доходи прави семейството основен източник на подкрепа. Лицето с увреждане става зависимо от родителите или партньора си, като същевременно поставя в неравностойно положение семейството си;
* когато член на разширено семейство е засегнат от безработица или е в пенсионна възраст, домакинството изпада в ситуация на криза;
* необходимост от подкрепа по поддържане на жилището;
* Нужда от социализация, развлечения, общуване и контакти;

1. **Стари хора** – предвид възрастовата структура на населението в общината старите хора са също рискова група, на която трябва да се обърне допълнително внимание. Групата на старите хора се подразделя на следите подгрупи:

* Самотно живеещи стари хора – особено живеещите в изолирани населени места на общината. Основната задача е да се допринесе за осигуряване на достоен живот;
* Стари хора със затруднения в самообслужването – имат нужда от услуги и грижи в домашна среда или резидентна грижа.
* Стари хора, настанени в институции – 6 души от община Николаево са настанени в социална институция. Основната причина за постъпване в дом е нуждата от поемане на всекидневната грижа за стари хора, които са останали без спътник в живота или чиито деца поради различни причини не могат да осигурят пълноценна грижа на своите родители.

|  |  |
| --- | --- |
| **Стари хора, настанени в СИ в същата област** | настанени |
| Общ брой Стари хора, настанени в СИ в същата област, към 31.12.2010 | 0 |
| Стари хора, настанени в СИ в същата област през 2011 г. | 1 |
| Стари хора, настанени в СИ в същата област през 2012 г. | 4 |
| Стари хора, настанени в СИ в същата област през 2013 г. | 0 |
| Общ брой Стари хора, настанени в СИ в същата област през 2014 г. | 1 |
| Общ брой Стари хора, настанени в СИ в същата област, към 30.06.2015 | 6 |

**Основните идентифицирани потребности са:**

* Достъп до медицинско обслужване;
* Достъп до лекарства – аптека и две дрогерии има само в общинския център. За закупуване на лекарства старите хора зависят от пътуващите към гр.Николаево и по-големите градове и от своите близки.
* Предоставяне на грижа при водене на домакинството – предпочитана услуга е Домашният социален патронаж;
* Предоставяне на социални услуги – личен асистент, социален асистент или домашен помощник;
* Осигуряване на възможности за общуване и запълване на свободното време според индивидуалните интереси - клубове на пенсионера има във всяко населено място на община Николаево;

1. **Лица в неравностойно положение:**
   * **Безработни лица** – община Николаево води класацията по ниво на безработица в област Стара Загора. Общият брой безработни към 30.06.2015 г. е 709 души и включват лица без или с по-ниско от основно образование, младежи от 18 до 29 години, лица на възраст над 55 години, лица с регистрация над 1 година . Негативните последици от бедността и изолацията от пазара на труда са най-тежки при семействата на трайно безработните, които постепенно изпадат в зависимост от получаването на социални помощи. За да излязат от спиралата на пълната маргинализация и да осигурят бъдеще за своите деца, семействата на продължително безработните имат нужда от професионално обучение, консултиране, подкрепа и мотивиране за активно включване на пазара на труда.
   * **Етнически общности в неравностойно положение със специален фокус към ромската общност** – в затворените ромски общности се генерират проблеми, рискове и дефицити, водещи до социално изключване и маргинализация. Обособените ромски квартали са райони със структурна бедност и голям относителен дял деца, семейства и хора в риск: трайно безработни с ниска степен на образование и професионална квалификация, непълнолетни майки, деца в риск от отпадане от училище, необразовани млади хора, многодетни и непълни семейства.

**Интервенцията за социално включване включва следните мерки:**

* Допълнителна професионална квалификация и образование за младежите, отпаднали от училище;
* Подкрепа на родители в случаи на трайна безработица чрез допълнителна професионална квалификация и включване в програми за заетост при липса на други възможности за такава;
* Изграждане на родителски капацитет;
* Включване на децата от ранна детска възраст в детска градина;
* Мотивация на детето и семейството за включване и задържане в образователната система;
* Директна работа в общността за подкрепа на семействата в неравностойно положение за подпомагане на родителите при реинтеграция на децата, настанени в институции и превенция на изоставянето;
* Изграждане на механизми за междусекторно партньорство между институциите за използване на техните ресурси в подкрепа на семействата при преодоляване на бедността и социалната изолация.
  + - * **Непълнолетни и млади родители –** в тази целева група попадат младите родители и семейства, с които се работи за изграждане на умения за отговорно родителство. Често тези родители се нуждаят от допълнителна подкрепа, за да могат да продължат образованието си и професионалното си развитие. Към целевата група спадат и непълнолетните майки, които по данни на ДСП са 20 за 2014 г. и 6 до 30.06.2015 г.
      * **Хора с основно и по-ниско образование**

Община Николаево е сред общините в област Стара Загора с най-високи стойности на показател „никога не посещавали училище” – 4.3%. В цифри състоянието е следното:

* Лица с основно образование – 951 д.
* Лица с начално образование – 641.
* Лица с незавършено начално образование – 591 д.
* Лица никога не посещавали училище – 164 д.

В преобладаваща част това са лица от ромската общност. Ниската степен на образованост се превръща във фактор, определящ рискови групи население в община Николаево и води до социална изолация и бедност.

# Състояние на мрежата от социални и интегрирани услуги в общината

Целта на анализа на социалните услуги е да се оценят възможностите на наличните ресурси за предотвратяване на рисковете и тяхното преодоляване.

За разлика от 2010 г., през 2015 г. състоянието на мрежата от услуги се анализира: а) през призмата на планирана/изпълнявана стратегия, и б) доколко е в състояние да отговори на актуалните идентифицирани потребности на рисковите групи – налични ресурси и нужди от услуги (нови и/или трансформирани).

В анализа на състоянието на услугите се използват резултатите от мониторинга и самооценката на развитието на услугите в рамките на общинските стратегии. Обобщена оценка на изпълнението на областната стратегия (2011-2015)

### 2.3.1.Извършени дейности по мониторинг и оценка

* Годишен мониторингов доклад за изпълнение на Стратегия за развитие на социалните услуги за 2013 г. за област Стара Загора;
* Годишен мониторингов доклад за изпълнение на Стратегия за развитие на социалните услуги за 2014 г. за област Стара Загора;
* Анализ на степента на инвалидизация и заболеваемост в община Николаево към 30.06.2013 г., изготвен от Звезделина Шишкова;
* Констативен доклад за напредъка по Областната стратегия за развитие на социалните услуги в област Стара Загора 2011-2016 г.;
* Констативен доклад за изпълнение на общинската стратегия за развитие на социалните услуги - междинна оценка на постигнатите резултати и ефекти от стратегията. 2013 г.
* Привеждането на приоритетите в Общинската стратегия в съответствие с приоритетите в държавната политика по отношение деинституционализацията на социалните услуги, в оставащия програмен период 2014 - 2016 г. Община Николаево актуализира Общинската стратегия чрез трансформиране на дейността по изграждане на Център за рехабилитация и дом за възрастни хора и използване на сградата за разкриване на Център за социална рехабилитация и интеграция, която е услуга в общността и Център за настаняване семеен тип за хора с физически увреждания( алтернативна услуга в общността).

### 2.3.2.Резултати от мониторинга и оценката

Обща оценка за постигнати цели/резултати по направленията на Стратегията:

**1. Община Николаево не предоставя услуги в специализирани институции**, поради липсата на такива на нейна територия.

**2. Социални услуги в общността –** в тази група влизат услуги, които се предоставят в семейна среда. Финансирането на тези дейности се извършва от общинския бюджет, със средства на ЕСФ и ОП РЧР и Световната банка.

* **Домашен социален патронаж** – това е услуга, развита като общинска дейност. Капацитетът на услугата е 56 души, потребители за първата половина на 2015 г. са 58 д. от всички населени места на община Николаево.
* **Услуги, предоставяни по проекти и програми;**
* От 2010 г. в Община Николаево по проект „Подкрепа за достоен живот” се предоставя социалната услуга „Личен асистент” на
* 2010 г. – 14 потребители;
* 2013 г. – 10 потребители.
* 2014г. – 17 потребители
* По проект «Помощ в дома» в периода март 2013 г. – март 2014 г. се предоставят услугите «Личен асистент», «Социален асистент» и «Домашен помощник» на 25 потребители. от 4 лични асистенти, 5 социални асистенти и 3 домашни помощници.
* По НП «Асистенти на хора с увреждания» - 3 потребители
* От месец май 2015 г. община Николаево предоставя услуга „Личен асистент” по проект ‘Нови възможности за грижа” на 34 потребители. Лични асистенти са 24 лица.
* От 01.02.2016 г. стартира реализирането на проект ‘Помощ за независим живот” по ОП „Развитие на човешките ресурси” 2014 – 2020, Процедура BG05M9OP001-2.002 „Независим живот”. По проекта продължава дейността на Звено за услуги в домашна среда, разкрито по проект „Помощ в дома”. За предоставяне на интегрираните социално-здравни услуги бяха назначени 16 лични асистенти, 9 социални асистенти, 6 домашни помощници, един сътрудник социални дейности, един социален работник и една медицинска сестра, които обслужват 43 потребители от всички населени места на община Николаево. Целевите групи, подпомагани по проект „Помощ за независим живот” са хора с увреждания, вкл. деца с увреждания и хора над 65 години, които са в частична или пълна невъзможност за самообслужване или в риск от социална изолация. Интегрираните услуги ще се предоставят в периода 01.04.2016 – 30.09.2017 г.
* От 2014 г. община Николаево започна реализиране на услуги по проект „Социално включване”, финансиран със средства на Световната банка. Към края на 2015 г. са реализирани следните услуги:
  + „Допълнителна подготовка за равен старт в училище” - през лятото на 2014 и 2015 г. бяха проведени летни училища в гр. Николаево, с. Едрево и с. Нова Махала; Общ брой обхванати деца – 60.
  + „Здравна консултация за деца” – в продължение на една година работи екип от педиатър, медицинска сестра, стоматолог и медиатор/ октомври 2014 г. – октомври 2015 г./; Общ брой обхванати деца – 350.
  + „Формиране и развитие на родителски умения” и „Семейно консултиране и подкрепа” – от март 2015 г. до края на 2015 г.; Общ брой консултирани родители и деца – 400.
  + През 2016 г. община Николаево кандидатства с проект ‘Социално включване в община Николаево” по Оперативна програма „Развитие на човешките ресурси”, Процедура за директно за предоставяне на безвъзмездна финансова помощ: BG05М9ОP001-2. 004 „Услуги за ранно детско развитие”. Реализирането на дейностите по проекта стартира на 01.06.2016 г. Услугите ще се предоставят за период от 24 месеца /от 01.08.2016 г. до 01.08.2018 г./.
    - **Общи мерки и политики за социално включване**

Разглеждането на социалните услуги в по-широк контекст се предопределя от факта, че ползвателите на социална подкрепа са носители на различни проблеми, които се решават в сектори здравеопазване, образование, жилищна политика и заетост.

* + - * МКБППМН и Детска педагогическа стая – работа с деца с отклоняващо се поведение. Местните комисии са орган, който контролира социално-превантивната дейност на територията на всяка община. МКБППМН разглежда деяния, взема възпитателни мерки и отправя предложения за възпитателни наказания. От комисията се очаква да оказва подкрепа на родителите и да контролира грижата за деца от общината, които са настанени във възпитателни институции.
      * Жилищна политика - През декември 2014 г. вследствие на обилните валежи и повишаването на нивото на р.Тунджа, в ромския квартал в гр. Николаево бяха съборени 2 къщи изцяло и бяха засегнати множество помощни постройки, което наложи евакуацията на 14 семейства, останали без подслон. В тази връзка общинското ръководство се зае със задачата да изработи проект за осигуряване на терен и изготвяне на ПУП с идеята е да се изгради нов квартал за семействата, чиито жилища са под нивото на предпазната дига.
      * Заетост

Община Николаево реализира национални програми осигуряващи заетост на различни неравностойни групи на пазара на труда по договори, сключени с Дирекция „Бюро по труда” гр. Казанлък.

|  |  |  |  |  |
| --- | --- | --- | --- | --- |
| Програма | 2012 | 2013 | 2014 | 2015 |
| ОСПОЗ | 45 | 86 | 32 | 0 |
| Неотложни и аварийни дейности | 52 | 20 | 58 | 35 |
| Регионална П | 20 | 30 | 10 | 15 |
| „Нов избор – развитие и реализация” | 48 | 66 |  |  |
| «Старт на кариерата» | 1 | 1 | 1 | 0 |
| НП ЗОХТУ |  | 1 | 1 | 1 |
| **Общ брой заети** | **165** | **202** | **100** | **50** |

* През 2016 г. по проект „Обучение и заетост на младите хора” по ОП РЧР е осигурена заетост на 21 лица Целевата група са безработни младежи до 29 години Срокът на субсидираната заетост е 6 месеца. Безработните са назначени на длъжност „Метач”, „Общ работник поддържане на сгради” и „Общ работник”.
* През 2016 г. по НП „Заетост и обучение на хора с трайни увреждания” бе назначено 1 лице на длъжност „Асистент човешки ресурси” за срок от 24 месеца.
* С решение № 234 от 28.03.2014 г. на Общински съвет Николаево „Център за рехабилитация и дом за възрастни хора” се трансформира в „Дом за социални услуги от резидентен тип – ЦНСТ и ЦСРИ в гр. Николаево”. Планираните дейности за 2014 г. получиха финансиране – продължиха и завършиха СМР в „Дом за социални услуги от резидентен тип – ЦНСТ и ЦСРИ в гр. Николаево”, проведени бяха процедури за избор на доставчици на обзавеждане и оборудване. Към края на декември 2014 г. обектът бе завършен.

# Оценка на ресурсите за развитие на социални услуги в областта и общините

## Анализ на човешките ресурси за предоставяне на услуги

* Персонал за управление на социалната сфера – общини и ДСП

Работа по управлението на социалната сфера се извършва от служители в общинска администрация Николаево, като дейностите по административното и финансовото управление на социалните услуги са разпределени между служители в отделни дирекции, а отговорник е заместник кметът на община Николаево. Наличният персонал към Домашен социален патронаж е 6 души, които обгрижват 58 потребители. Може да се каже, че е налице недостиг на специалисти с оглед перспективите за разкриване на нови социални услуги в общината.

* Дирекция „Социално подпомагане” Гурково е териториално звено на Агенцията за социално подпомагане ДСП Гурково обслужва община Гурково и община Николаево и разполага с 16 щатни длъжности – персонал, крайно недостатъчен за обема на работа и броя потребители в двете общини. Структура : Отдел „Закрила на детето”, Отдел „Хора с увреждания и социални услуги” и Отдел „Социална закрила”.
* Персонал за предоставяне на социални услуги – обучен екип от специалисти в услуга „Формиране и развитие на родителски умения”.

# РАЗДЕЛ Б:

## СТРАТЕГИЯ ЗА РАЗВИТИЕ НА СОЦИАЛНИТЕ УСЛУГИ

# Визия, приоритети и цели

## 3.1. Визия

## Общинската стратегия за развитие на социалните услуги /2016 – 2020/ предвижда изграждане на мрежа от качествени и достъпни социални услуги в община Николаево, които ще допринесат за подобряване на качеството на живот, максималната самостоятелност, пълноценна реализация и грижа за общностите в риск.

## Основната цел е осигуряване на по-добро качество на живот и грижа за специфични общности, групи и индивиди в риск в община Николаево, чрез достъпна социална защита, качествени социални услуги, равен достъп и възможности, пълноценно и активно участие във всички области на живота.

## Общинската стратегия за развитие на социалните услуги обхваща мерки и услуги, които са необходими за осъществяване на ефективна политика за подкрепа на индивидите и групите в риск в съответствие на техните реални потребности и съвременни стандарти.

## 3.2.Ценности и принципи

## 3.2.1.Ценности

При планиране на социалните услуги Общинската стратегия за развитие на социалните услуги следва основните човешки права, утвърдени в международни документи и конвенции за защита на правата на човека и основните свободи, и за правата на детето и утвърждава следните ценности:

* Толерантност към всички социални групи;
* Зачитане на човешките права и съответствие на социалните услуги с международно признатите права на човека и права на детето;
* Водещи интереси на детето и на потребителите при планиране и предоставяне на социални услуги;
* Повишаване на качеството на живот на децата, семействата, уязвимите общности и индивиди;
* Зачитане на равнопоставеността на половете при планирането и достъпа до социални услуги.

## 3.2.2.Принципи

* Социални услуги, съответстващи на нуждите и потребностите на групите в риск;
* Осигуряване на равен достъп до услуги за всички рискови групи и уязвими общности, живеещи на територията на общината;
* Повишаване на качеството на социалните услуги;
* Насърчаване на услугите в общността;
* Ефективност и ефикасност на социалните услуги;
* Иновативност и гъвкавост при определяне на съдържанието на планираните услуги и мерки;
* Осигуряване на подкрепа на персонала за развитие на професионалната квалификация и умения в съответствие на новите стандарти и изисквания;
* Независим живот в семейна среда или в среда, близка до нея;
* Законосъобразност и обвързаност с нормативната уредба на Република България.

## 3.3.Приоритетни направления на общинската стратегия

Обсегът на действие на Стратегията е насочен в 5 направления, определени на база идентифицирани социални проблеми в общината и потребностите на рисковите групи. Направленията са насочени към:

* Уязвими деца и семейства;
* Лица с увреждания;
* Стари хора;
* Уязвими хора и общности в неравностойно положение;
* Развитие на човешките ресурси в социалната сфера.

**Направление 1 Уязвими деца и техните семейства**

Приоритетите в това направление са с цел осигуряване на условия за ефективно упражняване на правата и подобряване на качеството на живот на децата като условие за свободното и пълноценното им личностно развитие.

**Направление 2: Лица с увреждания**

Приоритетите в това направление са свързани със социалното включване и интегриране на хората в неравностойно положение чрез осигуряване на условия за достоен и пълноценен живот.

**Направление 3: Стари хора**

Приоритет в планирането на грижата за старите хора са услугите в общността, които им предоставят подкрепа на място и в домашна среда. Това осигурява възможност на старите хора да живеят в своя дом, без да се откъсват от близки и роднини.

**Направление 4: Уязвими хора и общности в неравностойно положение**

Ниското образование или неграмотност, както и липсата на професионална квалификация поставят тази група в неравностойно положение на пазара на труда засилват още повече социалната им изолация.Остър проблем е и влошеният здравен статус. Целите са да се приложат мерки за интеграция и реинтеграция на тези хора в образованието, както и инициативи, насочени към достъп до професионална квалификация, заетост и доходи. Предвидени са мерки за информиране, консултиране и посредничество за достъп до здравни грижи.

**Направление 5: Развитие на човешките ресурси в социалната сфера**

Повишаване на квалификацията и уменията на персонала, ангажиран с предоставянето на социални услуги чрез специализирани обучения, методическа подкрепа и супервизия.

## 3.4. Приоритетни целеви групи

## Целевите групи, към които са насочени социалните услуги и мерки за социално включване са:

## Деца, отглеждани извън биологичното семейство

## Децата, отглеждани извън семейството, са една от най-уязвимите групи в обществото. Целта на стратегията е извеждане на децата от институциите и реинтеграцията им в биологичните им семейства, осиновяване, отглеждане в семейна среда от приемни родители, отглеждане в резидентни услуги, които са близки до семейната среда.

* Деца, отглеждани в семейството

Подкрепата за семействата, а не само на децата в риск, ще създаде условия за задържане на децата в семейството и за повишаване на качеството на грижа за тях. Услугите към семействата целят подкрепа за интегритета на семейството и за развиване на уменията и ресурсите за социална интеграция на семейството като цяло.

* Други групи деца в риск, вкл. отпаднали от училище, необхванати от образователната система, жертви на насилие или с проблемно поведение.

Отпадането от училище и липсата на образование е един от сериозните фактори за попадане в ситуация на риск – бедност, противоправно поведение, насилие, зависимост и др.

* Пълнолетни лица с увреждания

Хората с увреждания изпитват затруднения в своята социална интеграция поради непригодеността на средата – архитектурна, социална, обществени нагласи, образователна система. Услугите и мерките за тези групи целят подкрепа за развитие на техните умения и способности и промяна на средата по посока на създаване на условия за интеграцията им.

* Стари хора

Демографската ситуация в община Николаево показва значителен дял на самотни стари хора, голяма част от които живеят в отдалечените населени места. Те изпитват затруднения в своето ежедневно обслужване, достъп до здравеопазване и участие в обществения живот. Услугите за самотните стари хора включват подкрепа в тяхното ежедневие за задържане в обичайната им среда и посрещане на основните им нужди.

* Уязвими хора и общности в неравностойно положение;
* Лица, ангажирани с процеса на предоставяне на социални услуги.

## 3.5.Приоритети, общи и специфични цели

**Направление 1: Уязвими деца и техните семейства**

**Приоритет: Превенция на отделянето на детето от семейството**

**Обща цел 1 Създаване на условия за реализиране на политики за осигуряване на закрила, равен достъп и възможности за развитие и социално включване на уязвими деца и семейства.**

**Специфична цел 1.1.** Разширяване на мрежата от социални услуги за подкрепа, предоставяне на добра грижа, социална интеграция и индивидуално развитие на уязвими деца и техните семейства;

**Специфична цел 1.2.** Създаване на нови социални услуги и увеличаване на капацитета на съществуващи услуги, които развиват и подкрепят форми на алтернативна семейна грижа;

**Специфична цел 1.3.** Осигуряване на условия за развитие на децата с увреждания, отглеждани в семейството, чрез разширяване на броя , капацитета и спектъра от дейности на социалните услуги;

**Специфична цел 1.4.** Осигуряване на подкрепа на уязвими семейства за превенция на рисково поведение и неглижиране на децата;

**Специфична цел 1.5.** Осигуряване на равен достъп до качествена предучилищна подготовка и училищно образование на децата от рискови общности и уязвими групи.

**Направление 2: Лица с увреждания**

**Приоритет: Осигуряване на условия за социално включване на лица с увреждания и техните семейства.**

**Обща цел 2 Развитие на нови социални услуги за социално включване и подобряване на качеството на съществуващите услуги за лица с увреждания.**

**Специфична цел 2.1.** Да се развие алтернативна резидентна грижа от семеен тип за хората с увреждания, настанени в институции;

**Специфична цел 2.2.** Да се осигурят условия за достоен и пълноценен живот на хората с увреждания в семейна среда чрез разкриване на услуги и грижа в общността;

**Специфична цел 2.3.**  Да се създадат условия за социална интеграция чрез разкриване на алтернативни форми на трудова заетост за лица с увреждания;

**Направление 3: Грижа за старите хора**

**Приоритет: Подобряване на качеството на живот на старите хора.**

**Обща цел 3 Да се подобри качеството на живот на старите хора във всички населени места на общината, като се спазва принципът за независим живот в семейна среда или в среда, близка до нея чрез развитие на мрежа от услуги в общността и осигуряване на достъп до качествена резидентна грижа.**

**Специфична цел 3.1.** Развиване на мрежа от мобилни услуги, предоставяни в домашна среда с цел осигуряване на спокоен и достоен живот на старите хора;

**Специфична цел 3.2.** Осигуряване на заместваща грижа и почасови услуги в общността;

**Специфична цел 3.3.** Да се осигури достъп на старите хора до качествена постоянна грижа в среда, близка до домашната.

**Направление 4: Уязвими хора и общности в неравностойно положение**

**Приоритет: Осигуряване на условия за социално включване на уязвими хора и общности в неравностойно положение.**

**Обща цел 4 Развитие на нови социални услуги в общността за социално включване и подобряване на качеството на съществуващите услуги за уязвими хора и общности в неравностойно положение.**

**Специфична цел 4.1.** Да се осигурят условия за достоен и пълноценен живот на уязвими хора и общности чрез разкриване на услуги и грижа в общността, насочени както към тях, така и към семействата им;

**Специфична цел 4.2.** Да се създадат условия за социално включване чрез разкриване на алтернативни форми на трудова заетост.

**Направление 5: Развитие на човешките ресурси в социалната сфера**

**Приоритет: Развитие на капацитета за предоставяне на социални услуги.**

**Обща цел 5 Подобряване на качеството и ефективността на предоставяните услуги чрез повишаване на знанията, уменията и мотивацията на работещите в сферата на предоставяне на социални услуги.**

**Специфична цел 5.1.** Изграждане на капацитет за предоставяне на социални услуги;

**Специфична цел 5.2.** Развиване на публично-частни партньорства в областта на социалните услуги;

**Специфична цел 5.3.** Развиване на капацитет за наблюдение, оценка и повишаване на качеството на социалните услуги.

## 3.6.Ключови индикатори за успех

Постигането на целите на стратегията в рамките на следващите пет години трябва да подобри качеството на живота и жизнения стандарт на рисковите групи и общностите в неравностойно положение. Качествената промяна в община Николаево ще бъде измервана чрез система от качествени и количествени индикатори за напредъка в решаването на идентифицираните проблеми.

* **Ключови базисни индикатори –** за промяна в ситуацията ще покажат разликите при сравнение на показателите към настоящия момент с данните от 2020 г.:
* Развита модерна социална политика и подкрепа за интегритета на семейства и общности в община Николаево в съответствие с националните приоритети за социално включване и деинституционализация;
* Подобрени възможности за достъп до услуги и ресурси на максимален брой уязвими деца, лица, групи и общности;
* Степен на обхващане на пръснати рискови групи чрез развитие на мобилни услуги в община Николаево;
* Постигната качествена промяна в съотношението между предоставяните типове социални услуги чрез значително увеличаване на дела на услугите в общността и от резидентен тип за сметка на услугите в специализирани институции;
* Осигурени услуги, подкрепа и грижа в домашна среда за старите хора с приоритетно обхващане на самотно живеещите.
* **Ключови количествени индикатори** за успех на Стратегията при осъществяване на интервенцията в рамките на период от пет години:
* Намаляване с 90% на децата, отпадащи от училище;
* Увеличен с 35% брой на учениците от изолирани ромски квартали и децата с увреждания, завършващи основно и средно образование;
* Обхващане на 98% от децата в задължителна училищна възраст в училище, подготвителни класове или групи, или в подходяща форма на образование;
* Предотвратена институционализация на 90% от децата в риск от изоставяне чрез реинтеграция в семейството, настаняване при близки и роднини, приемна грижа, осиновяване;
* Обхващане на 50% от децата с увреждания в услуги за медицинска и социална рехабилитация;
* Намаляване на броя на изоставените деца с 20%;
* Разкриване на алтернативна резидентна грижа за деца;
* Подобрени условия за самостоятелен живот в домашна среда на 30% от хората с увреждания – потребители на услугите Домашен социален патронаж, домашен помощник, личен и социален асистент;
* Подобрен достъп на хората с увреждания до социална и медицинска рехабилитация чрез разкриване на ЦСРИ в община Николаево;
* Разкриване на резидентни услуги за хората с увреждания – разкриване на 1 ЦНСТ за хора с увреждания;
* Предотвратяване на институционализация на самотно живеещи стари хора чрез развитие на услуги за грижа в домашна среда;
* Осигурени услуги в домашна среда с приоритетно обхващане на самотно живеещите стари хора от изолираните населени места извън общинския център;
* Разкриване на резидентна услуга (ЦНСТ) в среда, близка до семейната за стари хора, които не са в състояние да живеят самостоятелно;
* Повишен капацитет за управление на СУ на представители на администрацията и доставчици на социални услуги;
* Изграждане на система за супервизия;
* Формулирани и осъществени общински проекти за социално включване на уязвими общности и рискови групи в община Николаево;
* Осигурена подкрепа за социално включване на уязвими общности и рискови групи в община Николаево;
* Осигурени услуги за семейства на деца с увреждания;
* Осигурен достъп до социални услуги на деца и семейства в риск;

## 4.Интервенция - социални услуги и мерки

## 4.1.Направление 1 Уязвими деца и техните семейства

**Приоритет:** Повишаване на качеството на живот на уязвими деца и техните семейства.

**Обща цел:** Създаване на условия за реализиране на политики за осигуряване на закрила, равен достъп и възможности за развитие и социално включване на уязвими деца и техните семейства.

**Специфична цел 1.1. *Разширяване на мрежата от социални услуги за подкрепа, предоставяне на добра грижа, социална интеграция и индивидуално развитие на уязвими деца и техните семейства.***

**Мярка 1.1.1.** *Осъществяване на комплексна програма за ранно детско развитие с обхват 40% от уязвимите деца и семейства.*

Фокусът на дейностите е насочен към развиване и подобряване на уменията за родителстване на родители с малки деца, стимулиране на развитието на децата в тази възраст, включване в предучилищна подготовка и училищно образование. Дейностите обхващат услуги, предоставяни по проект „Социално включване в община Николаево”, реализиран по ОП „Развитие на човешките ресурси”.

**Дейност 1.1.1.1.** Превенция на нежелана и ранна бременност

По проект „Социално включване в община Николаево” се предлага услугата „Семейно консултиране и подкрепа на родители на деца от 0 до 7 г”. Индивидуалните и групови консултации имат за цел планиране на раждаемостта и превенция на ранна или нежелана бременност.. Развиването на услугата ще допринесе за намаляване на риска от изоставяне и институционализацията на новородени деца. В посока подкрепа на процеса за превенция на ранна и нежелана бременност си партнират здравен медиатор, лични лекари и лекари от доболничната помощ. Дейността включва:

* Информиране, консултиране и подкрепа по въпросите на семейното планиране;
* Превенция на рисково сексуално поведение при децата и младежите;
* Информационни кампании в малцинствените общности – съвместни инициативи на НПО, екип в услуга ‘Семейно консултиране и подкрепа” и здравни медиатори;
* Информационни кампании в учебните заведения.

**Дейност 1.1.1.2.** Развиване на умения за родителстване и пренатална подкрепа

Дейността предвижда съвместна работа на екипи в услуга „Формиране и развитие на родителски умения” по проект „Социално включване”, здравен медиатор, лични лекари, лекари от доболнична, болнична и спешна помощ, Дирекция „Социално подпомагане” и НПО. Тази дейност е насочена към:

* Подкрепа, информиране и консултиране за необходимостта от ранна регистрация на бременността;
* Включване на социален работник при проследяване на бременността;
* Установяване на възможни рискове за детето – от здравословен и социален характер, както и стартиране на социална работа при установен риск от раждане на дете с увреждане или риск от изоставяне;
* Училище за бъдещи родители – работа с бъдещи родители за информиране и консултиране по въпроси, свързани с пренаталното развитие, процеса на раждане и следродилен период; подкрепа за посрещане на детето – във физически и емоционален план; Основно дейностите ще се изпълняват от екип в услуга „Формиране и развитие на родителски умения”, лични лекари , лечебни заведени и НПО.

**Дейност 1.1.1.3**. Осигуряване на здравни грижи

Тази дейност ще бъде осъществявана съвместно от лични лекари, общинска администрация, здравни медиатори, детски заведения и екип в услуга „Здравна консултация за деца” по проект „Социално включване” и ще включва:

* Проследяване на развитието на детето (с най-висока интензивност през първата година);
* Информиране и консултиране по въпроси, свързани с развитието на детето (хранене, сън, общуване и др.);
* Информиране и консултиране по въпроси, свързани с нуждите на детето и умения за разпознаването им;
* Извършване на редовни имунизации. Съвместна работа със здравен медиатор за обхващане на деца от етническите общности в неравностойно положение.

## Дейност 1.1.1.4. Услуги в подкрепа на родителската грижа за деца до 7 годишна възраст. Предоставят се съвместно от екипи по проект „Социално включване в община Николаево”, общински администрации, лечебни заведения, образователни институции, дирекция „Социално подпомагане”.

* Предоставяне на краткосрочно подпомагане( храна, дрехи, памперси, лекарства) за семейства на деца до 7 г. в случаи на тежки социални проблеми;
* Включване в групи на детски заведения. Общината ще търси финансови източници за субсидиране на таксите за детска градина за уязвимите семейства.

**Мярка 1.1.2.***Превенция на изоставянето на деца и настаняването им в специализирани институции**чрез услуги за подкрепа на биологичното семейство.*

Фокусът на дейностите е насочен към „затваряне на входа” към специализираните институции и превенция на отделянето на децата от семейството. Успешното предотвратяване на изоставянето на новородено дете зависи от ранната навременна намеса и продължителността на социалната работа с бъдещата майка, с нейното семейство и близко обкръжение. Предотвратяването на изоставянето на деца на по-голяма възраст следва да включва комплексни програми за семейна подкрепа – социална, достъп до образование, здравни грижи, жилищна политика, заетост и др.

Дейност 1.1.2.1. Ранна превенция на изоставянето и задържане на новородени деца в биологичното семейство. Съвместни инициативи на екипи по проект „Социално включване в община Николаево”, общинска администрация, лечебни заведения, лични лекари и ОЗД към ДСП.

Дейност 1.1.2.2. Подкрепа за развитието на социалните ресурси на уязвими семейства.

Тази дейност ще бъде осъществявана съвместно от ДСП, Бюро по труда, образователни структури, медицински специалисти, лечебни заведения и общинска администрация. Tе включват:

* Информиране и консултиране за форми на социално подпомагане и подкрепа, достъп до административни услуги;
* Подкрепа и придружаване за достъп до административни и други услуги за социална подкрепа;
* Подкрепа за достъп до професионално ориентиране, квалификация и преквалификация, активни мерки на пазара на труда;
* Подкрепа за достъп до здравни грижи – издирване, подкрепа и консултиране за здравно осигуряване и налични здравни грижи;
* Семейно консултиране и подкрепа на семействата за преодоляване на семейни кризи.

Дейност 1.1.2.3. Изграждане на работещо сътрудничество и обмен на информация между системата на здравеопазването и социалните услуги за пренатална диагностика, ранна регистрация на бременността и ранно установяване на риска от увреждане, предоставяне на психологически консултации и подкрепа на родителите преди и непосредствено след раждане на дете с увреждане.

**Мярка 1.1.3.** *Реализиране на програми за превенция и защита на децата от всякакви форми на злоупотреба, насилие, експлоатация и трафик*

Дейностите включват създаване на система от мерки за превенция на насилието над деца, намаляване на агресивното поведение и отношение сред децата и предприемане на мерки за ограничаване на насилието от страна на деца. Дейностите са насочени към създаване на чувствителност сред населението и ангажираните професионалисти за причините и формите на насилие, така че системите за закрила да могат да изградят адекватни мерки за реакция.

Дейностите се осъществяват от ДСП, ОЗД, МКБППМН, НПО, органите на МВР и пробационните служби, лечебни заведения, образователни институции и др.

Дейност 1.1.3.1. Образователни програми и кампании във всички детски градини и училища, насочени към превенция на агресивното поведение сред деца, развиване на познание за насилието и неговите симптоми и умения за защита от насилие: провеждане на лекции и дискусии в класа, организиране на хепънинги, междуучилищни прояви и инициативи на общинско ниво.

Програмите и кампаниите ще бъдат осъществявани от детски градини, училища, МКБППМН, органи на МВР, като се използват материали, разработени от ДАЗД, НПО и други организации.

Дейност 1.1.3.2. Обществени кампании за предотвратяване на насилието и други форми на злоупотреба и експлоатация

Програмите и кампаниите ще бъдат осъществявани от общинска администрация, МКБППМН, органи на МВР, НПО. Темите ще включват различните форми на насилие (физическо, сексуално и психологическо), злоупотреба, експлоатация, тежки форми на детски труд, неглижиране. Те ще са насочени към деца, родители, професионалисти и широката общественост. Програмите ще използват материали, разработени от ДАЗД, УНИЦЕФ, НПО и други организации.

Дейност 1.1.3.3. Преодоляване на последиците от преживяното насилие за деца, жертви на насилие и/или трафик.

Услугите се предоставят от специализирани в това направление сдружения. Достъпът до тях ще се осъществява чрез посредничеството на оторизирани лица от общинска администрация Николаево, както и от психолог и социални работници, работещи по проект „Социално включване в община Николаево”.

Дейност 1.1.3.4. Превенция на безнадзорността и тежките форми на детски труд и подкрепа за реинтеграция на децата на улицата.

Дейностите ще се изпълняват от ДСП, ОЗД, мултидисциплинарен екип по ПСВ, органи на МВР, съд, прокуратура, Регионална служба по заетостта.

Дейност 1.1.3.5. Подобряване на възможностите за реакция в случаи на насилие над деца

Услугите ще се изпълняват от ОЗД към ДСП, общинска администрация, органи на МВР, МКБППМН, сформирани екипи на ниво община за реализация на Координационния механизъм и ще се изразява в: Утвърждаване на общинскo/местно ниво на практиките и механизмите за действие, регламентирани в Координационния механизъм, изпълнение на полицейска закрила и предоставяне на специализирана подкрепа, както и настаняване в Кризисен център.

**Мярка 1.1.4.** *Включване на децата в предучилищна възраст в детска градина и на всички деца в задължителна училищна възраст в подходяща форма на образование.*

Планираните инициативи и дейности се изпълняват съвместно от училища, РИО, общинска администрация, детски заведения, Ресурсен център в синхрон с националните приоритети за осигуряване на равен достъп до образование и развитие на интегрирано и включващо образование.

Дейност 1.1.4.1. Общински политики и мерки за осигуряване на правото на децата на достъп до образователни услуги и превенция на отпадането от училище, изпълнявани съвместно с училищата, РИО, НПО с фокус върху:

* Осигуряване на специализиран транспорт за деца в зависимост от възрастта им до детските градини и училища;
* Дейности за подобряване на привлекателността на училището и мерки за превенция на отпадането от училищния процес;
* Пълно обхващане на децата в предучилищна подготовка;
* Осигуряване на програми за социализиране и усвояване на български език от децата-билингви от етнически общности в неравностойно положение в детските градини и начален курс в училищата с подкрепата на помощник-учител;
* Провеждане на кампании за обхващане на децата в подготвителен клас/група и осъществяване на постоянно наблюдение върху нивото на посещаемост;
* Организиране на групи за подготовка за постъпване в първи клас (летни училища) на деца, които не владеят български език;
* Включване на децата и младежите в живота на училището;
* Промяна на практиката на преподаване към включване на интерактивни методи в училище.

**Специфична цел 1.2. *Създаване на нови социални услуги и увеличаване на капацитета на съществуващи услуги, които подкрепят и развиват форми на алтернативна семейна грижа.***

**Мярка 1.2.1.** *Предоставяне на подкрепа на роднини и близки, при които са настанени изоставени и неглижирани деца, лишени от родителска грижа.*

Тази мярка включва съвместни дейности на структурите за настаняване в семейства на близки и роднини на деца от СИ и деца в риск от изоставяне. Настаняването при близки и роднини, както и осиновяването осигуряват устойчива семейна грижа за детето и трайно решаване на проблема за бъдещето на изоставените деца.

Дейност 1.2.1.1. Подкрепа за семействата на роднини и близки, които отглеждат деца като мярка за закрила.

* Подкрепа на роднини и близки при поемане на грижата за новородени и по-големи изоставени или в риск от изоставяне от биологичните си родители деца;
* Мобилизиране на ресурсите на разширеното семейство в подкрепа на детето и възрастните, поели грижата за него;
* Оказване на продължаваща подкрепа и подпомагане в случаи на тежки социални проблеми.

**Мярка 1.2.2.**  *Развитие на приемна грижа*

Тази мярка включва начално развитие на приемната грижа в общината. Към момента приемната грижа все още не е държавно-делегирана дейност и доставчик на услугата е единствено ДСП.

**Мярка 1.2.3.** *Развиване на услуги в подкрепа на осиновяването в община Николаево*

Дейност 1.2.3.1. Проучване н подготовка на кандидат-осиновители - предоставя се от ДСП и ОЗД. Реализира се по регламентирана процедура.

Дейност 1.2.3.2. Подкрепа на осиновители и осиновени, като дейността включва:

* подкрепа и мотивиране в следосиновителния период;
* подкрепа в периода на прием на осиновеното дете в семейството.

Понастоящем дейността се реализира основно от ДСП и ОЗД.

**Специфична цел 1.3. *Осигуряване на условия за развитие на децата с увреждания, отглеждани в семейството, чрез разширяване на броя, капацитета и спектъра от дейности на социалните услуги.***

**Мярка 1.3.1.** *Прилагане на мерки за ранна диагностика и навременна интервенция на увреждането при деца с увреждания.*

Дейност 1.3.1.1. Продължаване на дейността на консултативни кабинети по проект „Социално включване” в община Николаево, в които се предоставя услуга „Здравна консултация за деца от 0 до 7 г.”.

**Мярка 1.3.2.** *Осигуряване на достъп до адекватна и гъвкава дневна, почасова грижа и заместваща грижа за децата с увреждания, отглеждани в семейна среда.*

Дейностите по мярката включват:

* интеграция на децата с увреждания в масови ясли и детски градини;
* осигуряване на транспорт;

Дейност 1.3.2.1. Разкриване на Комплекс за социални услуги от резидентен тип – ЦНСТ и ЦСРИ за деца и стари хора с капацитет 17 + 45 места.

**Мярка 1.3.3.**  *Подкрепа за родителите за отглеждане на децата с увреждания в семейството.*

Дейност 1.3.3.1. Създаване на условия за развиване и разширяване на програмите, които предлагат домашна грижа – личен асистент, социален асистент и домашен помощник за деца с увреждания. Услугите са насочени към деца с увреждания, нуждаещи се от постоянно обгрижване в ежедневието си.

Дейност 1.3.3.2. Осигуряване на помощни средства по ЗИХУ чрез ДСП. Разкритите социални услуги в общността за деца и възрастни ще предоставят информация за консултиране, съвети за права, процедури и посредничество за получаване на технически помощни средства от хората с увреждания.

**Специфична цел 1.4. *Осигуряване на подкрепа на уязвими семейства за превенция на рисково поведение и неглижиране на децата.***

**Мярка 1.4.1.** *Развиване на услуги в общността за подобряване на родителския капацитет и за превенция на неглижирането на децата, отглеждани в семейна среда.*

Мярката е насочена към подкрепа и подобряване на родителската грижа и спомага за ограничаване на мащабите на неглижирането на деца в семейна среда.

Дейност 1.4.1.1. Услуги „Формиране и развитие на родителски умения”, „Семейно консултиране и подкрепа на родители на деца от 0 до 7 г.” , реализирани по проект „Социално включване в община Николаево”.

**Мярка 1.4.2.** *Програми за превенция на рисково поведение при деца и младежи*

Дейност 1.4.2.1. Образователни програми и кампании в училище, в рамките на НПО и други организации за превенция на:

* рисково поведение (агресия, насилие, отклоняващо се поведение, рисково поведение при деца и младежи);
* провеждане на здравна и социална просвета против зависимости;
* лекции и дискусии в час на класа;
* организиране на хепънинги;
* междуучилищни прояви и инициативи на общинско и областно ниво.

Дейност 1.4.2.2. Работа по програми за превенция и контрол на ХИВ/СПИН.

Дейност 1.4.2.3. Развиване н утвърждаване на дейността на МКБППМН за работа с деца с проблемно поведение и техните родители.

**Мярка 1.4.3.** *Подкрепа за преодоляване на последиците от рисковото поведение при децата и младежите.*

Мярката цели осигуряване на подкрепа за преодоляване на проблеми, свързани с отклоняващо се поведение и поведение на конфликт със закона чрез индивидуална директна работа с деца. Планира се организиране на извънкласни мероприятия и дейности за деца с девиантно поведение – спорт, клубове по интереси, образователни програми за правата и задълженията на гражданите и санкциите при нарушаването им.

Дейност 1.4.3.1. Съвместни дейности на МКБППМН и обществени възпитатели, заедно с ДСП/ ОЗД в подкрепа на деца с рисково поведение и такива, жертви на насилие.

**Специфична цел 1.5. *Предоставяне на социални услуги от резидентен тип със среда, близка до семейната, за деца и младежи от СИ, които не могат да бъдат изведени в семейна среда.***

Разкриване на Комплекс за социални услуги от резидентен тип ЦНСТ и ЦСРИ за деца и възрастни с капацитет 45+ 17 души.

**Специфична цел 1.6. *Осигуряване на равен достъп до качествена предучилищна подготовка и училищно образование за децата от рисковите общности и уязвими групи.***

**Мярка 1.6.1.**  *Гарантиране на задължително предучилищно образование за всички деца в община Николаево.*

Дейност 1.6.1.1. Обхващане на всички деца в предучилищното образование от 5-годишна възраст чрез издирване на всички подлежащи деца и записване в предучилищна подготовка. Изпълнява се от учителите, с подкрепата на общината, ДСП/ОЗД, НПО; разкриване на достатъчен брой подготвителни класове в училище или предучилищни групи в детските градини; срещи и посещения по домовете за информиране и мотивиране на родителите.

Дейност 1.6.1.2. Целеви мерки за назначаване на помощник–учители в общинските училища със смесен етнически състав.

Дейност 1.6.1.3. Реализиране на услуга „Допълнителна подготовка за равен старт в училище” по проект „Социално включване в община Николаево”’.

**Мярка 1.6.2.** *Програми за превенция на отпадането от училище и реинтеграция в образованието на отпаднали деца и младежи.*

Включва дейности като:

* хоризонтални мерки за подобряване на привлекателността на училището чрез иницииране и изпълнение на програми за повишаване на интереса към учене, включване на децата и младежите в живота на училището, извънкласни и извънучилищни дейности за мотивация на децата и техните родители – ателиета по интереси, школи по изкуства, спортни състезания и др.;
* развитие на образователно-социални услуги за връщане в училище на отпадналите деца, които се изпълняват от НПО, училища, училищни настоятелства, читалища в тясно сътрудничество с ДСП/ ОЗД и общинска администрация – посещения на място и срещи за издирване на отпаднали деца, срещи и консултации за мотивиране на децата и техните родители, организиране на консултации, занимални и помощ от учителите за наваксване на учебния материал;
* Разработване на целеви програми и инициативи за подобряване на образованието в училищата – с фокус върху контрол и наблюдение на посещаемостта и качеството на образованието.

**Мярка 1.6.3.**  *Осигуряване на качествено интегрирано образование за децата с увреждания*

Дейност 1.6.3.1. Обхващане на децата с увреждания от масови детски градини и ясли. Изготвяне на план за действие на община Николаево за осигуряване на интегриране на децата с увреждания в детски градини и ясли.

Дейност 1.6.3.2. Интегриране на децата с увреждания в масови училища за обучение с подкрепа на ресурсни учители. Реализира се от училища, РИО, Ресурсен център с подкрепата на общините, които трябва да реализират дейности за осигуряване на достъпна среда за децата с увреждания – вътре и извън училището.

**Мярка 1.6.4.** *Целенасочена политика за приобщаване на родителите и общността в учебно-възпитателния процес на техните деца.*

Включва дейности като:

* Обучения за изграждане на капацитет в училищата и детските градини за включване на родителите;
* Обучения на учители и директори на училища и детски градини – методи и подходи за включване на родителите и приобщаването на родителите към образованието на техните деца;
* Разпространение на обучителни материали за работа с родителите;
* Инициативи и съвместни действия в училище за изграждане на връзка между трите страни: училище – родители – деца;
* Създаване, активизиране, консултиране, обучения и техническа помощ на училищните настоятелства.

## 4.2. Направление 2: Лица с увреждания

**Приоритет:** Осигуряване на условия за социално включване на лица с увреждания.

**Обща цел:** Развитие на нови социални услуги за социално включване и подобряване на качеството на съществуващите услуги за лица с увреждания.

**Специфична цел 2.1. *Да се развие алтернативна резидентна грижа от семеен тип за хората с увреждания, настанени в специализирани институции чрез:***

**Мярка 2.1.1.** *Изграждане на алтернативни социални услуги от резидентен тип за настаняване на хора с увреждания, които имат нужда от резидентна грижа в среда, близка до семейната.*

Услугите от резидентен тип включват защитени жилища, наблюдавани жилища, ЦНСТ-та. Те ще предоставят подобрена резидентна грижа в среда, близка до семейната за хора с увреждания, които не са в състояние да живеят сами и имат нужда от резидентна услуга.

Дейност 2.1.1.1. Разкриване в община Николаево на Комплекс за социални услуги , включващ ЦСРИ , 1 ЦНСТ за деца без увреждания и 3 бр. ЦНСТ за стари хора, вкл. такива с увреждания.

**Специфична цел 2.2.** ***Да се осигурят условия за достоен и пълноценен живот на хората с увреждания в семейна среда чрез разкриване на услуги и грижа в общността.***

**Мярка 2.2.1.** *Разширяване на социалните услуги в домашна среда за подкрепа в ежедневието на хората с увреждания и техните семейства.*

Дейност 2.2.1.1. Разкриване на нови услуги и разширяване на обхвата на наличните услуги, които предлагат домашни грижи за хора с увреждания като домашен помощник, социален и личен асистент чрез НП и ОП.

Дейност 2.2.1.2. Включване на допълнителни услуги към Домашен социален патронаж и по-пълно обхващане на хората от малките населени места.

**Мярка 2.2.2.** *Развиване на общински политики и мерки за социално включване на хората с увреждания.*

Дейност 2.2.2.1. Подобряване на инфраструктурата и осигуряване на достъпна среда в общественото пространство, културни и здравни центрове, училища и детски градини.

Дейност 2.2.2.2. Дейности на Дирекция БТ, Община Николаево, НПО на територията на областта за предоставяне на услуги, насочени към заетост, професионално ориентиране и професионална квалификация, обучение и практически умения на лицата с увреждания с право на работа.

Дейност 2.2.2.3. Прилагане на общински и национални мерки за осигуряване на възможности за независим живот – обучение, жилище, доходи, достъп до услуги и подпомагане.

## 4.3. Направление 3: Стари хора

**Приоритет:** **Подобряване на качеството на живот и грижа за старите хора**.

**Обща цел:** Да се подобри качеството на живот на старите хора във всички населени места на общината, като се спазва принципът за независим живот в семейна среда или в среда, близка до нея чрез развитие на широка мрежа от услуги в общността и осигуряване на достъп до качествена резидентна грижа.

**Специфична цел 3.1. *Развиване на широка мрежа от услуги, предоставяни в домашна среда с цел осигуряване на спокоен и достоен живот на старите хора.***

**Мярка 3.1.1.** *Развиване на функциите и дейностите на Домашен социален патронаж и развитие на мобилни услуги за обхващане на всички населени места в община Николаево.*

Дейност 3.1.1.1. Разширяване на предоставяните услуги от ДСП на нуждаещите се лица. Разширеният списък на дейности включва:

* Предоставяне на храна по домовете – към момента се извършва;
* Помощ при поддържане на лична хигиена, медицински услуги и манипулации – извършва се в рамките на проект „Помощ за независим живот” по ОП РЧР;
* Помощ в домакинството, подкрепа за поддържане на жилището – почистване, помощ за дребни битови услуги и ремонти, смяна на обзавеждане и осигуряване на повече пространство *-* извършва се в рамките на проект „Помощ за независим живот” по ОП РЧР чрез Звено за услуги в домашна среда;
* Съдействие за пазаруване, плащане на сметки, осигуряване на технически помощни средства - извършва се в рамките на проект „Помощ за независим живот” по ОП РЧР чрез Звено за услуги в домашна среда;
* Съдействие за достъп до здравни и социални услуги – придружаване, помощ при транспортиране, информиране за здравни услуги.

**Мярка 3.1.2.** *Разширяване на услугите в домашна среда – домашен помощник, социален асистент, личен асистент.*

Дейност 3.1.2.1. Увеличаване на броя на ползващите услугите домашен помощник, социален асистент и личен асистент чрез осигурено финансиране по проекти и програми, включително по ОП РЧР.

**Специфична цел 3.2. *Да се осигури достъп на старите хора до качествена постоянна грижа в среда, близка до домашната.***

**Мярка 3.2.2.** *Разкриване на алтернативни резидентни услуги и нови малки домове за обгрижване на стари хора в среда, близка до семейната.*

Дейност 3.2.2.1. Разкриване на 3 бр. ЦНСТ за стари хора към Комплекс за социални услуги като ДДД в Община Николаево с общ капацитет 45 места.

**Специфична цел 3.3. *Осигуряване на дневна грижа, заместваща грижа и почасови услуги в общността.***

**Мярка 3.3.1.** *Продължаване на общинската подкрепа за дейностите на Клубовете на пенсионера, предоставящи възможности за общуване, социален живот, дребни медицински услуги и др. услуги за старите хора с относително съхранено здраве и възможности за самостоятелно придвижване.*

## 4.4. Направление 4: Уязвими хора и общности в неравностойно положение

**Приоритет:** **Осигуряване на условия за социално включване на уязвими хора и общности в неравностойно положение**.

**Обща цел:** Развитие на нови социални услуги за социално включване и подобряване на качеството на съществуващите услуги за уязвими хора и общности в неравностойно положение.

**Специфична цел 4.1. *Да се осигурят условия за достоен и пълноценен живот на уязвими хора и общности в неравностойно положение.***

**Мярка 4.1.1.** *Развиване на общински мерки за социално включване на уязвими хора и общности в неравностойно положение.*

Дейност 4.1.1.1. Мерки за интеграция и реинтеграция в образованието на неграмотните и пълнолетните с ниско образование, за ограмотяване на неграмотни пълнолетни, включително за образование на млади хора с незавършена степен на основно или средно образование. Такива програми се инициират от НПО, училищни настоятелства и община.

Дейност 4.1.1.2. Съвместни дейности на общинска администрация с ДБТ за осигуряване на достъп до заетост, доходи, професионална квалификация, обучения и практически умения.

**Специфична цел 4.2. *Да се създадат условия за интеграция и реинтеграция на уязвими хора и групи от общности в неравностойно положение, изпаднали в риск.***

**Мярка 4.2.1.** *Осигуряване на достъп на развитие за етническите общности в неравностойно положение в община Николаево.*

Дейност 4.2.1.1. Продължаване на дейността на проект „Социално включване”, услуги „Формиране и развитие на родителски умения”, „Семейно консултиране и подкрепа” и „Здравна консултация за деца” , чиято целева група са деца и родители от ромската етническа общност в община Николаево. Работи се и в посока превенция на изоставянето и неглижирането на деца от ромската общност; предоставяне на консултации на млади хора по въпроси за здравето, секса, профилактика и лечение на полово предавани инфекции и заболявания

Дейност 4.2.1.2. Продължаване на дейността на здравния медиатор за подобряване на достъпа до здравеопазване в етническите общности. Здравният медиатор изпълнява специфични задачи за достъп до информиране, консултиране и посредничество за достъп до здравни грижи.

**Мярка 4.2.2.** *Развиване на услуги за превенция на рисково и зависимо поведение, насочено към уязвими хора, интеграция и реинтеграция на лица със зависимости и проблемно поведение.*

Тези услуги имат за цел да свържат младежите и лицата от уязвимите общности с подходящи социални, образователни, здравни, информационно-консултантски и други услуги в зависимост от техните нужди и проблеми.

Дейност 4.2.2.1. Развиване на услуги за превенция

Услугите ще бъдат насочени към: млади хора в риск – след престой в специализирани институции, лица, преодолели сериозен здравословен проблем, психическа или физическа травма, преодолели зависимост, след периода на лечение, жертви на домашно насилие или трафик и др.

Те ще включват: развиване на умения за самостоятелен живот и превенция на рисково поведение, психологическо консултиране, семейно консултиране. Медиация, рехабилитация, обучителни услуги, свързани с повишаване на квалификацията, преквалификация, кариерно консултиране и посредничество за намиране на работа.

Дейност 4.2.2.2. Включване на родителите и семействата в смесени социално-образователни услуги за превенция на зависимостите и рисковото поведение, изпълнявани от училищата, училищните настоятелства и НПО.

Планирани социални услуги в община Николаево

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Услуга, вид превенция | Потребители | | Капацитет | | Съдържание- основни дейности, фокус на услугата | Местоположение | Статус  Налична/ нова (година за стартиране) |
|  | Целеви групи | Териториален обхват | 2016 | 2020 |  |  |  |
| 1 | Проект „Социално включване в община Николаево” | Бебета и деца от 0 до 3 г., вкл. деца с увреждания и техните родители, уязвими ромски семейства, които не полагат адекватни грижи за децата си и ги излагат на риск;  Родители, получаващи социални помощи и безработни;  Самотни родители;  Родители с три и повече деца;  Родители за първи път;  Родители в рискова възраст;  Родители с ниско ниво на образование;  Семейства, живеещи в лоши битови условия;  Деца от 3 до 7 годишна възраст от уязвими семейства, от ромска етническа група, деца с увреждания.  Родители на деца от 3 до 7-годишна възраст от уязвими групи, получатели на социални помощи, безработни, семейства с три и повече деца; самотни родители; родители с ниско ниво на образование;  Семейства, живеещи в лоши битови условия;  Родители, неполагащи достатъчни грижи за децата си;  Родители на деца с увреждания.  Деца с увреждания, подлежащи на записване в първи клас | Община Николаево | 120 деца  63 родители | 450 деца  150 родители | Услуга „Здравна консултация за деца” – редовно наблюдение на здравния статус, физическото и психомоторното развитие на децата, превенция на детската заболеваемост и други рискове в ранна детска възраст; формиране на здравна култура за правилно отглеждане на децата като средство за превенция на здравни рискове;  Подобряване на условията за развитие на децата с увреждания, отглеждани в семейството.  Услуга „Формиране и развитие на родителски умени” и „Семейно консултиране и подкрепа” – подкрепа за семействата в риск за грижа за децата и превенция на рисково поведения и неглижиране на децата; създаване на връзка родител-дете, повишаване на самочувствието и увереността на родителите с цел осигуряване на добра семейна среда за малките деца.  Подкрепа на уязвимите родители в отглеждането на децата и за справяне със семейни проблеми чрез развиване на умения и ресурси за пълноценното им социално включване и реализация.  Услуга „Допълнителна подготовка за равен старт в училище” – изграждане на умения, необходими за равен старт в училище, преодоляване на езиковата бариера; подкрепа на деца с увреждания за успешна интеграция в първи клас в масовото училище. | Община Николаево | Нова 2016 Г. |
| 2 | Разкриване на Център за социална рехабилитация и интеграция като ДДД | Лица с увреждания, хронични заболявания и временна нетрудоспособност | Община Николаево и други населени места | 0 | 20-25 | Комплекс от социални услуги, свързани с извършване на рехабилитация, социално-правни консултации, образователни и професионално обучение, изготвяне и осъществяване на индивидуални програми за социално включване | Гр. Николаево | 2017 г. |
| 3 | Разкриване на Център за настаняване от семеен тип за деца/ младежи без увреждания като ДДД | Деца/ младежи без увреждания, изпаднали в риск в обичайната семейна среда, лишени от родителска грижа или изведени от специализирана институция | Община Николаево | 0 | 13+4 | ЦНСТ ДМ без увреждания е услуга от резидентен тип, която предоставя жизнена среда за пълноценно израстване и развитие на деца и младежи, за които към момента на настаняване не е възможно да бъдат отглеждани в биологичното им семейство, в семейство на близки и роднини или в приемно семейство | Гр. Николаево | 2017 г. |
| 4 | Разкриване на 3 бр. Център за настаняване от семеен тип за стари хора като ДДД | Самотни стари хора, при които са изчерпани възможностите за оставане и/или реинтеграция в семейната среда;  В два от центровете са обособени стаи за хора с физически увреждания и ограничения при самообслужване и извършване на елементарни ежедневни дейности | Община Николаево | 0 | 45 | ЦНСТ СХ е услуга от резидентен тип, която създава условия за цялостно обслужване на потребителите през деня, предоставяне на храна, задоволяване на ежедневните и здравни потребности, лични контакти и организиране на свободното време. | Гр. Николаево | 2017 г. |
| 5 | Домашен социален патронаж – общинска дейност | Лица в надтрудоспособна възраст и лица с увреждания, които не са в състояние сами да организират семейния бит и да си приготвят храна | Община Николаево | 56 | 56 | Осигуряване на храна и грижи в домашна среда | Гр. Николаево | Налична |
| 6 | Личен асистент по ОП РЧР | Деца и лица с увреждания | Община Николаево | 16 | 16 | Осигуряване на грижа в семейна среда | Община Николаево | Налична |
| 7 | Социален асистент и Домашен помощник по ОП РЧР | Лица с увреждания и хора над 65 г. в невъзможност от самообслужване | Община Николаево | 15 | 15 | Подкрепа и помощ за извършване на обичайни ежедневни дейности в бита. | Община Николаево | Налична |
| 8 | Здравен медиатор | Уязвими общности | Община Николаево | 1 | 1 | Посредничество за достъп до здравни услуги в етническите общности, профилактика, участие в дейности за превенция на изоставянето на деца | Община Николаево | Налична |
| 9 | Обществена трапезария по ОП за храни и основно материално подпомагане | Лица и семейства на месечно подпомагане по реда на чл.9 от ППЗСП;  Самотно живеещи стари хора и семейства, получаващи минимална пенсия;  Лица с доказана липса на доходи. | Община Николаево | 500 |  | Осигуряване на топъл обяд | Община Николаево | Предстоящо разкриване – декември 2016 г. |
| 10 | Клуб на пенсионера | Пенсионери без сериозни здравословни проблеми , обслужващи се сами | Община Николаево | 4 | 4 | Осигуряване на социални контакти; Информиране – социално, здравно, правно и др. | Община Николаево | Налична |

## РАЗДЕЛ В

## ПЛАН ЗА ДЕЙСТВИЕ

## 5. Институционална рамка на изпълнението на стратегията

## 5.1.Отговорности и роли в изпълнението на стратегията

Ролите и задачите на общините и институциите на общинско ниво, доставчиците на услуги и другите заинтересовани страни в изпълнението на Общинската стратегия за развитие на социалните услуги се определят от техните компетенции, идентифицираните потребности на групите в риск и планираните дейности за посрещането им.

* + 1. **Община Николаево**

Общината отговаря за цялостното изпълнение на Общинската стратегия за развитие на социалните услуги. За тази цел тя разработва, приема и прилага Общинска стратегия за развитие на социалните услуги /2016 -2020 г./, чрез която на територията на община Николаево се реализира Областната стратегия за развитие на социалните услуги. Общината разработва, приема и прилага годишни планове за действие.

Местното самоуправление се осъществява от Общински съвет, а местната изпълнителна дейност – от кмета и общинската администрация. В своята съвкупност те заедно осъществяват местната власт. Местните власти разработват и изпълняват интегрирани политики за развитие на хората в риск, като комбинират ресурсите и координират дейностите в сферата на социалното подпомагане, образование, здравеопазване, политики на пазара на труда, водени от интересите и нуждите на групите и хората в риск.

Общината е доставчик на социални услуги и развива интегрирани политики в подкрепа на децата в риск, хората с увреждания и старите хора.

**Роля и отговорности на Общински съвет:**

* Обсъжда и приема Общинска стратегия за развитие на социални услуги на територията на общината и годишния оперативен план за изпълнението и по предложение на кмета на общината;
* Одобрява докладите за изпълнението на програмата за реализация на общинския план за развитие на социални услуги по предложение на кмета на общината;
* Съгласува проектни предложения за финансиране на социални услуги, които ще се развиват на територията на общината и планирани в Областната стратегия;
* Взема решения, свързани с развитие на социални услуги на територията на общината/ откриване, закриване, разширяване, дофинансиране и др./.

**Ролята на кмета на общината** е ключова за цялостното изпълнение на Областната стратегия за социални услуги на общинско ниво. Кметът на общината:

* Организира изработването на общинските програми и планове за развитие на социални услуги на територията на общината и на програмата за реализация му и ги внася за обсъждане и приемане от Общински съвет;
* Организира разработването на общински секторни политики и след гласуването в Общински съвет, организира цялостното им изпълнение. Кметът и общинската администрация осъществяват съгласуването на дейностите за развитие на социалните услуги с общите хоризонтални мерки за социално включване;
* Ръководи, организира и контролира дейността по изпълнението на програмата за реализация на общински план за развитие на социални услуги;
* Представя годишен доклад за изпълнението на програмата за реализация на годишния план за развитие на социалните услуги за одобряване от Общински съвет;
* Търси възможности за финансиране от различни финансови източници за реализиране на конкретни общински дейности.

**Общественият съвет по чл.35 от ЗСП** е консултативен орган към общината за осъществяване на сътрудничество, координация и консултация между община, централни държавни органи и доставчици на социални услуги с цел реализиране на социалната политика на общината.

Местните власти носят конкретни отговорности за инициирането и изпълнението на хоризонтални политики и мерки за социално включване:

* Координират и инициират развитието на програми за повишаване на родителския капацитет, задържане на децата в училище, повишаване на качеството на образованието и превенция на рисковото поведение на деца, съвместно с училища;
* Отговарят и осигуряват условия за обхващане на всички деца на територията на общината в подготвителни групи и класове, гарантират спазването на задължителното изискване за записване на ученици в първи клас след завършена предучилищна подготовка ;
* Координират и инициират развитието на програми в училищата за превенция на отпадането от училище и реинтеграция в образованието на отпадналите деца и младежи;
* развиват интегрирана политика за подкрепа на хората в пенсионна възраст чрез комбиниране на ресурсите на Домашен социален патронаж, националните и оперативните програми за предоставяне на грижа в домашна среда и за осигуряване на заетост, клубовете на пенсионера и читалищата.
* Осигуряват условия за посещаване в масови детски градини и училища на деца с увреждания, вкл. осигуряване на транспорт и на достъпна среда.
  + 1. **Дирекция „Социално подпомагане”/ ДСП/**

Дирекциите „Социално подпомагане” провеждат държавната социална политика на територията на всяка община по отношение на закрила на детето, рехабилитация и социална интеграция на хората с увреждания и проучване на потребностите на населението в областта и в общините от социални помощи и социални услуги.

**Роля и отговорности на ДСП гр. Гурково**

ДСП носи отговорност и изпълнява конкретни задачи при реализиране на Общинската стратегия за развитие на социалните услуги:

* Правят предложения до кмета на общината за предоставяне на социални услуги в съответната община;
* Правят предложения до РДСП Стара Загора за откриване, реформиране и закриване на социални услуги;
* ДСП и ОЗД управляват случаите на хората и децата в риск, разработват оценки и индивидуални планове за лицата и децата, настанени в специализирани институции;
* Осъществяват сътрудничество между общинската администрация и НПО във връзка с областната стратегия и предвидените дейности в нея;
* Събират и актуализират данните на базовите индикатори и резултатите от изпълнение на социалните услуги;

Предвид основните си функции ДСП има отношение към всички заложени цели в Общинската стратегия и това са задачи, свързани с:

* Идентифициране и насочване на случаи към социални и здравни услуги за ранна превенция; подкрепа на семейства в риск от изоставяне на дете;
* Насочване на семейства на деца с увреждания към дневни центрове и детски градини за получаване на гъвкава грижа;
* Насочване на семействата с деца с увреждания за ранна диагностика и навременна интервенция на увреждането;
* Работа по изграждане на връзка между децата, настанени в СИ и биологично или разширено семейство; реинтеграция на децата в семейна среда;
* Планиране /съвместно с ДБТ/ на мерки за професионално ориентиране и трудова интеграция на младежи, предстоящи да напуснат СИ;
* Консултиране и насочване на семейства с деца в риск към социални услуги;
* Подпомагат изграждането на алтернативни социални услуги;
* Подпомагат общините при идентифициране на нуждаещите се стари хора от услуги в общността и други.
  + 1. **Дирекция „Бюро по труда”**

Дирекция „Бюро по труда” гр. Казанлък участва в планирането и изпълнението на програми и активни мерки за интеграция на пазара на труда на хора в риск /лица с увреждания, младежи, напускащи СИ, младежи, отпаднали от училище, трайно безработни, със специално внимание към безработните от обособените ромски общности/ и мерки за подкрепа на семействата на групи в риск /на деца, настанени в СИ, деца и лица с увреждания, живеещи в семейна среда/.

Основната роля на ДБТ по изпълнението на стратегията включва:

* Участие в разработване на програми за заетост и за обучение на рискови групи;
* Консултиране на младежи, напускащи и напуснали СИ с цел професионално ориентиране, повишаване на квалификацията и посредничество при намиране на работа;
* Изпълняване на мерки и програми съвместно с общината за професионална квалификация и включване на пазара на труда на безработни от рисковите групи;
* Посредничество между работодатели и безработни от рисковите групи с цел намиране на работа;
* Съвместни дейности с институциите от други сектори (здравеопазване, образование, социални услуги, органи на местно самоуправление, на представителни организации на работниците, служителите и работодателите, НПО) при прилагането на Общинската стратегия за развитие на социалните услуги в община Николаево.
  + 1. **Неправителствени организации**

Важна роля в изпълнението на общинската стратегия играят НПО – част от тях участват в предоставянето на социални услуги като преки доставчици, други допринасят за прилагането на принципите и философията на стратегията като представители на гражданското общество и групите в риск. Тяхната роля се свежда до:

* Съвместно с общината и ДСП прилагат интегрирани политики и мерки за социално включване в съответствие с мерките в Стратегията;
* Участват в разработването и изпълнението на стратегията;
* Предоставят социални, здравни и образователни услуги на територията на общината за хората в риск;
* Подпомагат училищата при работа със семейства и с деца за изграждане на умения за самостоятелен живот и индивидуално развитие, задържане в училище, превенция на рисково поведение.

## 

## 6. Система за мониторинг и оценка

## 

## 6.1. Цели и задачи на мониторинга и оценката

Системата за мониторинг и оценка цели да установи до каква степен са постигнати заложените цели и мерки, необходимостта от актуализирането им, както и включването на нови мерки при установена потребност. Чрез системата за мониторинг и оценка ще се даде възможност за оценка на ефективността и качеството на наличните социални услуги на територията на община Николаево. Резултатите от мониторинга и оценката са основа за актуализация на стратегията по отношение на приоритетни направления и целите, както и за препланирането на оперативните мерки и дейности в хода на изпълнението.

Конкретните методи на системата за мониторинг и оценка са:

* 1. Събиране и анализ на информация и данни от заинтересованите страни в процеса на предоставяне на социални услуги/ справки, отчети, доклади/.
  2. Събиране и анализ на информация от целевите групи/ потребители, близки и роднини/ за вида и качеството на предоставяните услуги и подкрепа, чрез попълване на Карта за обратна връзка /Приложение 1/
  3. Осъществяване на проверки на място в социалните услуги от експерти от Дирекция ОДУТ.

Оценката на изпълнението на Стратегията ще се извършва въз основа на следните критерии:

* Релевантност – съответствието на целите и интервенцията спрямо реалните проблеми и конкретните потребности и възможности на рисковите групи;
* Ефикасност на изпълнените дейности и постигнатите преки резултати по отношение на обема на дейностите, спазването на времевия график, планираните и вложените ресурси;
* Ефективност на Стратегията – оценка на реалните ползи и ефекти за обхванатите потребители на услуги, както и на степента на обхващане на идентифицираните групи, хора и общности в риск от изпълнените дейности в община Николаево. Оценката на качеството на предоставените социални услуги се осъществява през призмата на ефекта върху целевите рискови групи, като се оценяват ползите за потребителите при задоволяването на техните потребности - индивидуални и общи за рисковата група;
* Въздействие на Общинската стратегия върху общия социален контекст, степен на постигане на дългосрочните цели, комплексна оценка на предизвиканите качествени промени в състоянието на социалната среда и рисковите групи;
* Устойчивост на дейностите, резултатите и ползите за целевите групи и продължението им след времевата рамка на Стратегията.

За извършване на мониторинг и оценка на Стратегията за развитие на социалните услуги ще бъде определена работна група със заповед на кмета на Община Николаево.В нея ще бъдат включени представители на ангажираните страни по изпълнението и. Работната група ще изготви два пъти през периода на реализиране на Стратегията / в края на 2018 г. и при приключване на Стратегията/ анализ на събраната информация от попълнените Карти за обратна връзка и получените данни и информация от заинтересованите страни.

При установена промяна на потребностите от развитие на социални услуги, след извършения анализ и оценка на Стратегията, Работната група може да предложи на кмета на Община Николаево актуализирането и, чрез допълнение или изменение на заложените мерки и дейности по приоритетните направления.Актуализирането на Общинската стратегия за развитие на социалните услуги 2016 – 2020 г. се съгласува от Директора на Дирекция „Социално подпомагане” гр. Гурково.

Общинската стратегия за развитие на социалните услуги е документ, който отразява особеностите, значимите проблеми и приоритетните направления в социалната сфера.

Важно изискване, за да бъде Стратегията непрекъснато действащ документ е, от една страна да отговаря адекватно на обществените потребности, от друга, да съобразява динамиката на настъпващите промени, а от трета – да поддържа системна устойчивост.

Обществените потребности са водещо основание за съществуването и прилагането на Стратегията като управленски инструмент, насочен към задоволяване на действителните нужди на населението от социална подкрепа.

## 7. Етапи в изпълнението на стратегията

## 7.1. Основни етапи

Общинската стратегия за развитието на социалните услуги в община Николаево обхваща 5-годишен период (2016-2020 г. ), в който се обособяват два етапа с продължителност по 3 и 2 години за изпълнението на стратегията, всеки от които започва с период на подготовка и интензивно оперативно планиране, както следва:

|  |  |  |
| --- | --- | --- |
| **Етап** | **Период** | **Дейности** |
| Подготвителен етап | М. юли 2016 г. | * Изготвяне и приемане на Общинска стратегия за социалните услуги; * Оперативно планиране на интервенцията през първите 3 години; * План за действие за 2016 г. |
| Първи етап | 2016 – 2018 | * Изпълнение на дейностите по стратегията |
| Оценка и препланиране | Последно тримесечие на 2016 г., първо тримесечие на 2018 г. | * Междинна оценка на постигнатите резултати от стратегията; * Планиране на следващия двегодишен период в съответствие със заключенията и препоръките от междинната оценка; |
| Втори етап | 2018 – 2020 | * Изпълнение на дейностите по стратегията ; * Финална оценка на въздействието от Общинската стратегия |

## 8. Изграждане на капацитет за изпълнение на стратегията

## 8.1. Човешки ресурси за предоставяне на услугите

Изграждането на капацитет за изпълнението на Общинската стратегия за развитие на социалните услуги в Николаево има за цел да повиши административния и организационния капацитет на всички участници в реализацията на стратегията, така че да осигури благоприятна среда, в която хората, ангажирани с нейното изпълнение - от административни позиции (отговорни за планиране и разкриване на нови услуги и финансовото им обезпечаване) до специалистите, които директно предоставят социални услуги за рисковите групи, да реализират пълния си потенциал.

В отговор на идентифицирани потребности от развитие на съществуващия капацитет и на база прогнозиране на необходимите човешки ресурси за новите услуги, заложени в Областната стратегия , са съгласувани следните цели в **Направление 5: Развитие на човешките ресурси в социалната сфера**

**Приоритет: Развитие на капацитета за предоставяне на социални услуги.**

**Обща цел 5: Подобряване на качеството и ефективността на предоставяните услуги чрез повишаване на знанията, уменията и мотивацията на работещите в сферата на предоставяне на социални услуги.**

* **Специфична цел 5.1.** *Изграждане на капацитет за предоставяне на социални услуги;*
* **Специфична цел 5.2.** *Развиване на публично-частни партньорства в областта на социалните услуги;*
* **Специфична цел 5.3.** *Развиване на капацитет за наблюдение, оценка и повишаване на качеството на социалните услуги.*

**Специфична цел 5.1.** *Изграждане на капацитет за предоставяне на социални услуги*

**Мярка 5.1.1.** *Адекватно ресурсно обезпечаване на развитието на отделите, ангажирани с администрирането, управлението и развитието на социалните услуги на територията на общината.*

Дейност 5.1.1.1. Осигуряване на адекватен брой служители (не по-малко от 2), ангажирани с разкриването и управлението на социалните услуги на територията на общината.

**Мярка 5.1.2.** *Да се изгради капацитет на общинско ниво за кандидатстване и управление на средства от структурните фондове на ЕС и на други донорски програми.*

Дейност 5.1.2.1. Организиране на поредица от въвеждащи и надграждащи обучения за представителите на екипите, управляващи социалните услуги в общината, които да осигурят придобиване и надграждане на уменията им.

**Мярка 5.1.3.** *Развитие на професионални умения и опит за гъвкаво и ефективно управление на социалните услуги*

Дейност 5.1.3.1. Организиране на поредица от въвеждащи и надграждащи обучения за професионалистите, които ще бъдат ангажирани със създаването и управлението на нови социални услуги.

**Мярка 5.1.4.** *Въвеждане на система за супервизия*

Дейност 5.1.4.1. Провеждане на поредица от обучения, които да развият капацитета на доставчиците на социални услуги за осъществяване на супервизия, съобразена със спецификата на предоставяните услуги.

Дейност 5.1.4.2. Въвеждане на практика за осъществяване на индивидуална и групова супервизия, като елемент от системата за управление на човешките ресурси и като средство за осигуряване на качество на предоставяните услуги.

**Мярка 5.1.5.** *Квалификация и умения на персонала, директно ангажиран в предоставянето на социални услуги*

Целта е да се осигури непрекъснато повишаване на капацитета за предоставяне на социални услуги на специалистите и помощния персонал, директно ангажиран в предоставянето на услуги.

Дейност 5.1.5.1. Осигуряване на поредица от обучения за специалистите и помощния персонал, ангажиран в директното предоставяне на социалните услуги.

Дейност 5.1.5.2. Провеждане на обучения, които да осигурят усвояване на специфични умения за планиране на професионалното развитие и кариерно израстване, умения за работа в екип и ефективно общуване, работа по проекти, взаимодействие с различни институции и др.

Дейност 5.1.5.3. Осигуряване на възможности за обучение, обмяна на опит и консултиране по въвеждане на практика за работа с доброволци при предоставяне на социални услуги.

Дейност 5.1.5.4. Осигуряване на възможности за участие в работни срещи, конференции, обучителни пътувания и др. на регионално, национално и европейско ниво, осигуряващи обмен на опит и професионално развитие на специалистите, които предоставят социални услуги.

**Специфична цел 5.2.** *Развиване на публично-частни партньорства в областта на социалните услуги.*

**Мярка 5.2.1.** *Умения за насърчаване на изграждането на партньорства и работа в мрежа.*

Дейност 5.2.1.1. Организиране на обучения, семинари, работни срещи и др., осигуряващи формиране и развитие на умения за изграждане и поддържане на ефективни партньорства на местно и областно ниво и работа в мрежа.

Дейност 5.2.1.2. Предоставяне на консултации, фасилитации, обучителни модули и обучения чрез практика за междуобщинско и междусекторно взаимодействие.

Дейност 5.2.1.3. Създаване и използване на програми за обмен на различни професионалисти в рамките на общините и в областта.

Дейност 5.2.1.4. Документиране и популяризиране на добрите практики в общините и в областта за осъществяване на партньорски взаимодействия при предоставянето и/или управлението на социални услуги и добрите практики за работа в мрежа при осъществяване на кампании за превенция на рисково поведение или кампании за популяризиране на услугите.

## 8.2. Финансови и материални ресурси

Основните източници на финансиране на социалните услуги са :

* Държавният бюджет;
* Собствени приходи;
* Национални и международни програми;
* Фондовете на Европейския съюз.

За финансиране на дейностите за реализация на Общинската стратегия за развитие на социалните услуги в община Николаево 2016 -2020 г. по години са нужни средствата, посочени в Таблица 1.

**Таблица 1**

**Средства, необходими за финансиране на социалния сектор в община Николаево за периода 2016 – 2020 г. (лв)**

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Вид на социалната услуга** | **Години** | | | | |
| **2016** | **2017** | **2018** | **2019** | **2020** |
| **1** | **Общинска дейност** Домашен социален патронаж, Клубове на пенсионера по населени места и Клуб на хората с увреждания | **136 370** | **137 700** | **141 090** | **142 300** | **144 050** |
| **2** | **Делегирани от държавата дейности** на база единни стандарти за 2016 г. | **0** | **589 632** | **617 709** | **640 172** | **668 249** |
| **3** | **За капиталови разходи** | **0** | **25 000** | **30 000** | **35 000** | **35 000** |
| **4** | **Общо средства** | **136 370** | **752 332** | **788 799** | **817 472** | **847 299** |

Главен инструмент в подкрепа на политиките за социално включване в община Николаево е Оперативна програма „Развитие на човешките ресурси” 2014 – 2020:

* проект „Помощ за независим живот” – предоставяне на услуги в общността „Личен асистент”, „Социален асистент” и „Домашен помощник” , размер на БФП 339 970,87 лв;
* Проект „Социално включване в община Николаево” – услуги „Формиране и развитие на родителски умения”, „Семейно консултиране и подкрепа”, „Здравна консултация за деца” и „Допълнителна подкрепа за равен старт в училище” ; размер на БФП 196 552,82 лв.

За финансиране на дейностите за реализация на Общинската стратегия за развитие на социалните услуги в община Николаево 2016 – 2020 г. са нужни средства, посочени в РМС за 2014 г. и разглеждани като държавно делегирани и местни дейности по функция 5 „Социално осигуряване, подпомагане и грижи”.

Като база за извършване на прогнозата за текущата издръжка са използвани действащите единни стандарти, утвърдени с Решение на МС № 633 от 08.09.2014 г., изменено и допълнено с Решение на МС №801 от 03.12.2014 г. За 2016 г. разходните равнища не са променяни. Увеличение на финансовите стандарти са предвидени за следващите години:

За 2017 г. с 5%;

За 2018 г. с 10 %;

За 2019 г с 14 %;

За 2020 г. с 19 % спрямо изходната година (2016).

При определяне на източниците за финансиране се дава приоритет на делегирането от държавата на средства за общините, които са призвани да предоставят социални услуги съобразно местните потребности.

## Комуникационна програма

Комуникационната програма е част от Общинската стратегия за развитие на социалните услуги в община Николаево. Важно условие за ефективното реализиране на Общинската стратегия за развитие на социалните услуги е политиката на предоставяне на информация до обществеността.

Основната и цел е повишаване на информираността на населението за прилаганите политики в областта на социалните услуги.

**Цели, методи и задачи**

Основните цели на комуникационната програма на Общинската стратегия за развитие на социалните услуги в община Николаево (2016-2020 г.) са да представи и популяризира сред широката общественост и заинтересованите страни резултатите, ползите и положителните ефекти от изпълнението и, да спомогне за изграждане на обществена подкрепа към политиките на социално включване и да допринесе за повишаване на чувствителността в обществото към проблемите на децата и семействата в риск, към уязвимите общности и изключените групи.

**Основни целеви групи на комуникационната програма са:**

* Органи и институции на държавната и местната власт;
* Изпълнителни агенции;
* Териториални структури на държавните органи и институции;
* Неправителствени организации;
* Доставчици на социални услуги;
* Приоритетни целеви групи на общинската стратегия за социални услуги;
* Потребители на социални услуги;
* Медии;
* Широка общественост.

**Основни принципи на Комуникационната програма:**

* Целенасоченост;
* Прозрачност при информиране на обществеността за изпълнение на Комуникационната програма;
* Достоверност на информацията;
* Качество на информационните ресурси;
* Многообразие и ефективност на използваните комуникационни канали и комуникационни средства;
* Позитивност на комуникационните послания – изграждане на климат на доверие и съпричастие с всички заинтересовани страни с оглед на ефективното изпълнение на Общинската стратегия за развитие на социалните услуги;
* Координация с други стратегии, програми, планове за развитие, изпълнявани от държавната и местна власт;
* Широко междуобщинско партньорство, сътрудничество и екипност в комуникационния обмен;

**Приоритети на Комуникационната програма:**

* Висока информираност на гражданите и структурите на гражданското общество за развитието на социалните услуги в община Николаево;
* Повишаване на общественото доверие в българските институции;
* Изграждане на единна система за диалог;
* Формиране на реалистични обществени представи;
* Изграждане на компетентни обществени представи.

**Специфични цели:**

**Специфична цел 1:** *Популяризиране на концептуалната рамка на Общинската стратегия за развитие на социалните услуги и на предвижданите социални услуги – настоящи и нови услуги, планирани в резултат от проучените реални потребности рисковите групи на територията на община Николаево чрез:*

* 1. Организиране на работни срещи с участието на представители на заинтересованите страни за запознаването им с Общинската стратегия за развитие на социалните услуги;
  2. Изработване и разпространение на информационни материали и периодичното им актуализиране.

**Специфична цел 2:** *Привличане на подкрепа на всички заинтересовани страни за постигане на целите на Общинската стратегия за развитие на социалните услуги чрез:*

* 1. Подготовка и разпространение на информационни и комуникационни материали по приоритетите на общинската стратегия от страна на заинтересованите страни;
  2. Организиране на кампании за представяне на поети ангажименти и постигнати резултати от страна на заинтересованите страни по приоритетните направления на стратегията.

**Подходи в комуникацията:**

* Директна комуникация;
* Комуникация чрез масовите медии – необходимо е редовно предоставяне на информация относно изпълнението на Общинската стратегия за развитие на социалните услуги чрез провеждане на пресконференции, брифинги и съобщения за медиите; изготвяне на програми за електронни медии с национално покритие за разпространение на информация относно популяризиране на визията, целите и приоритетите на Общинската стратегия.
* Работа с партньори и НПО – ще се търси съгласуване и взаимодействие с всички заинтересовани страни, участвали в разработването на стратегията и за нейното изпълнение. Комуникационната програма ще подкрепя инициативи на гражданското общество, стимулирани от Общинската стратегия за развитие на социалните услуги, както и инициативи на читалища и НПО , насочени към групи, които трудно могат да бъдат достигнати чрез средствата за масово осведомяване.
* Комуникация чрез Интернет.

**Директната комуникация** цели да предостави възможност на заинтересованите страни и на широката общественост да споделят своите мнения, гледни точки и предложения в рамките на дискусии, кръгли маси и дебати. Проблемите в социалната сфера изискват непрекъснат дебат и достигане на гласа на обикновените граждани до отговорните за вземане на политическите решения. Само чрез пряк дебат и комуникация могат да бъдат координирани и хармонизирани усилията на ангажираните с различни секторни политики.

**Комуникация чрез масовите медии.** Важно е редовното и системно предоставяне на информация относно изпълнението на Общинската стратегия за развитие на социалните услуги чрез:

* Пресконференции,съобщения в медиите;
* Изготвяне на програми от електронни медии с национално покритие за разпространяване на информация относно популяризиране на визията, целите и приоритетите на Общинската стратегия.

**Комуникация чрез интернет и информационни материали.** Поддържане и актуализиране на информацията за Общинската стратегия за развитие на социалните услуги в уеб сайтовете на партньорите и заинтересованите страни. Разработване и публикуване на тематични информационни материали съобразени с визията, целите и приоритетите на Общинската стратегия за развитие на социалните услуги.

**Механизмите и подходите, които ще се прилагат при изпълнение на Комуникационната програма включват:**

* Създаване на устойчива информационна среда чрез ефективно използване на различни начини и форми за комуникиране и промотиране на Общинската стратегия за развитие на социалните услуги, PR, лобизъм, групи за натиск, социологически и политологически инструментариум, реклама;
* Установяване на приемливи норми и параметри на взаимоотношения между участниците в комуникационния процес – всички заинтересовани страни от изпълнението на стратегията;
* Изграждане на адекватна и възпроизвеждаща се информационна среда чрез:
* Подаване на достатъчна информация в общественото пространство;
* Търсене на отзвук и обратна връзка от комуникираната информация;
* Предвиждане на възможности за коригиращи действия.

***Стратегията е разработена от работна група в изпълнение на чл.19, ал.2 от Закона за социално подпомагане и чл.36б от Правилника за прилагане на Закона за социално подпомагане.***

***Същата е отворен документ и може да се допълва, изменя и актуализира.***

Изготвил:

Илияна Кишева

Ст. експерт ”Програми и проекти”

Дирекция ОДУТ

Общинска администрация

Град Николаево

Съгласувал:

Стоянка Стоянова

Директор

Дирекция „Социално подпомагане”

Град Гурково

*Приложение 1*

BL_NIK

**КАРТА ЗА ОБРАТНА ВРЪЗКА**

1. Кой Ви насочи към услугите на ………………………………………………………….?

* Дирекция „Социално подпомагане”
* Личен лекар
* Приятел/ познат
* Друго………………………………….

1. Какво най-много Ви харесва в …………………………………………………………….?

* Вниманието, което получавам
* Специалистите, с които работя
* Грижите, които получавам
* Друго…………………………………

1. Какво не Ви харесва в ……………………………………………………………………….?

* …………………………………………………………………………..
* …………………………………………………………………………..
* …………………………………………………………………………..
* …………………………………………………………………………..

1. Как оценявате отношението на екипа към Вас?

* Много добро
* Добро
* Лошо
* Друго……………………………

1. Смятате ли , че услугата е достъпна?

* Да
* Не
* Недостатъчно
* Друго……………………………

1. Какво искате да се промени в услугите на ………………………………………………….?

* ………………………………………………………………………
* ………………………………………………………………………
* ………………………………………………………………………
* ………………………………………………………………………

1. Колко добре бяхте информирани относно работата с Вас в ………………………………?

* Много добре
* Достатъчно
* Малко
* Никак

1. Как оценявате подкрепата, която получавате?

* Много добра
* Достатъчна
* Недостатъчна

1. Бихте ли ползвали отново при нужда услугите на ……………………………………….?

* Да
* Не

1. Бихте ли препоръчали на ваши познати/ приятели да се обърнат при нужда към ………………………………………….?

* Да
* Не

1. Имате ли идеи или предложения относно предоставяните социални услуги и екипа, който Ви обслужва? /Моля опишете и бъдете коректни!/………………………………………………………………………………………………………………………………………………………………………………………………..……………………………………………………………………………………………………..……………………………………………………………………………………………………..……………………………………………………………………………………………………..

**БЛАГОДАРИМ ВИ ЗА ОТДЕЛЕНОТО ВРЕМЕ!**

Настоящият документ е изготвен във връзка с мониторинг на Стратегията за социални услуги в Община Николаево

/ 2016 - 2020 г./